
^Tuera di presion haltu, alcoholismo y malesa di suku, e malesa popular mas 
grandi na Aruba ta dolor di cabez. Hopi vez e causa ta, cu na edad hoben tur 
djente a wordu ranká”. 

Na palabra ta dokter di garganta, nanishi y orea Dr. Ter Rahé, kende ta 
haya cu Gobierno mester pone fluor den e awa di pipa. 

Dolornan di garganta tres pa cuater vez pa aña ta indicacion cu no por cura 
amandelnan mas como cu ya e remedi no por yega na e paden di e amcmdel 
mas pa curé, asina e ta bisa Amistad. Tambe e ta siñala hopi hende na Aruba 
cu verkoud alergico. Pa informacion riba malesanan frecuente di garganta, 
nanishi y orea, Amistad a papia cu dokter Ter Rahé. Awe nos ta presenta 
nos lektornan e resultado. 


A costa nos poco trabao pa convence 
e specialista di garganta, nanishi y 
orea Dr. A. A. M. Ter Rahé pa con- 
cede Amistad un entrevista pasobra 
segun e ta bisa, e ta sinti cu actual- 
mente e hulandesnan mester com- 
porta nan mes masha modesto en 
vista di e independencia cu ta bi- 
niendo. 

Nos ta contento di a logra convence 
dokter cu ta na interes di nos 
salubridad publiko pa é como 
specialista riba terreno di garganta, 
nanishi y orea duna su conseho y 
opinionnan, cual seguramente ta di 
importancia pa nos pueblo sabi. 


Desde oktober 1970 dokter Ter 
Rahé ta estableci na Aruba y ma- 
nera e ta bisa nos: lastimamente mi 
ta sintimi mas antillano, cu hulan- 
des. Esei ta mi problema despues cu 
m'a keda seis aña na Antillas. Mi ta 
bai sintiendo mi mes mas y mas na 
cas aki. Y esei ta mi problema pa- 
sobra si bo bai pensa e ora, cu lo bo 
mester bai for di aki, esei no ta mu- 
cho agradable. 

REMARKABLE 

Amistad: Despues di a praktika seis 
aña na Aruba, dokter por bisa nos 


kiko ta e puntonan mas remarkable 
cu dokter a nota cerca su pacient- 
nan? 

Ter Rahé: Hopi vez hende ta keda 
camna rond innecesariamente cu un 
of otro malesa. Loke ta duelmi 
masha tanto ta cu hopi hende tin 
ideanan completamente eroneo di 
cierto cosnan. 

Amistad: Di con dokter ta kere cu 
nan ta keda camna rond cu nan ma- 
lesa? 

Ter Rahé: Miedo pa dokter, special- 
mente dokter cu por corta of pasa 
angua. Tanten cu dokter duna pil- 
der of tableta no tin problema. Pero 
asina un dokter por opera nan tin 
miedo, mientras cu hopi vez opera- 
cion ta e uniko metodo pa cura algo 
rapido y liher. Den mi ramo p.e. esei 
ta e caso. Mi ta mencionna como 
ehempel sinusitus (friw di cabez) cu 
ta aparece specialmente despues di 
griep of verkoud pisá. 

Nan ta keha dolor di cabez riba nan 
wowo. Si despues di dies dia cu b'a 
usa pildora e no a pasa, ta trata en 

“‘’Vaijw’’ 


Lo ultimo den stoelnan di cuero, sombré, 
zapato, faha, tas, houtsnijwerk, wand- 
kleden, lampi, cuadra di cuero dibuja pa 
Indjan salvadoreño, alpacas, hamaca, i 
diferente articulonan más. 


Paradera 32-B, Tel. 3730 


verdad di sinusitus y un tratamento 
ta necesario dor di un specialista. 
Pero hopi vez hendenan no ta pre- 
ferá esaki. Y esei ta e causa proba- 
blemente cu tanto hende ta keda 
camna rond cu friw di cabez, paso- 
bra nan no ta haya e debido trata- 
mento. 

Hendenan ta yama e tratamento 
'lDoramento di cabez” loke a bira un 
terminologia espantoso. Ami, sem- 
per ta papia di labamento. 

DJENTE 

Amistad: Tin mas cos cu dokter ta 
haya remarkable cerca e pacient- 
nan? 

Ter Rahé: E falta completo di com- 
prension di e valor di djente. Tur ca- 
minda na mundo djente di hende ta 
malu, pero asina malu manera nan 
ta na Aruba, mi no a mira nunka. 
Durante mi estudio na Nijmegen, 
Hulanda, mi tabata mira dos sorto 
di pacient: 

— pacientnan cu tabata bebe ge- 
woon e awa di pipa di Nijmegen, 

— pacientnan cu tabata bebe e awa 
cu fluor aden den e region di Maas 
en Waal. 

E diferencia tabata grandi. E hen- 


denan procedente di e region Maas 
en Waal caminda e awa di pipa taba- 
tin Quor aden, tabata tin bon djente. 
Aki na Aruba ta tristu pa mira con 
casi 70% di e muchanan di dies aña 
tin un "santana” den nan boca. * 

BIEW 

Arnistad: Di con dokter como 
dokter di garganta, orea y nanishi 
ta siñala esaki? 

Ter Rahé: Na promer lugar bo ta 
hayabo confronta tur dia cu e caso- 
nan aki, ora bo mester inspekta e 
boka di e pacient. Loke ta duelmi 
hopi ta e mentalidad robez di hopi 
pacient cu ta desea continuamente 
pa ranka nan djente. E problema di 
rankamente di djente ta sigi des- 
pues: e persona ta bira biew rapido. 
Mucha muhernan bunita hoben di 20 
aña, sin mas ta laga ranka tur djen- 
te y asina cu 30 aña nan ta muher- 
nan biew. 

Y no solamente esei pero si na un 
edad asina hoben bo ta cuminsa cu 
djente falso, sigur sigur despues bo 
ta haya problema cu adapta djente 
falso. Pasobra djente falso ta sirbi 
pa dos aña. Si bo tiné mas cu dos aña 


bo ta haya lashi den bo lip y cara y 
bo cara ta mustra biew. 

CABEZ 

Pero no ta esei so, bo ta haya keho 
di dolor di cabez, dolor di nek. Per- 
sonalmente mi tin e impreshon cu 
fuera di preshon halto, alcoholismo 
y malesa di suku, e malesa popular 
mas grandi aki na Aruba ta dolor di 
cabez. 

Hende ta yame friw di cabez, of nan 
ta bisa cu nan no por cu solo, pero e 
problema ta cu nan a perde nan 
djentenan na un edad demasiado 
hoben. 

Amistad: Kiko ta pasa ora bo perde 
bo djentenan? 

Ter Rahé: E ora ei bo kaak ta dirti 
bai. E hendenan ta bai tur clase di 
dokter eiki y den exterior pa e dolor 
di cabez ei, pero en verdad no tin 
mucho yudanza mas e ora ei contra 
e dirtimento di e wesu y ningun 
dentista no por pone djente falso 
drechi mas. 

FLUOR 

Pesei mi ta conseha tur mi pacient- 
nan pa usa colgate of crest, cu tin 
fluor aden of usa e tabletanan di 
fluor, como cu lastimamente Gobier- 
no no a percura ainda pa pone fluor 
den nos awa pa bebe. 

Amistad: Dokter por splika un tiki 
mas alew di con no por yuda e dolor 
di cabez cu ta ser causá door di cu no 
tin djente den boca mas? 

Ter Rahé: Tin vez dentistanan por 
yuda, pero hopi vez ta masha dificil 
pasobra e kaakgewricht ta worde 
carga irregularmente, door di cual 
bo ta haya keho di dolor di cabez. Na 
Merka bo tin dentista specialista di 
esaki cu nan ta yama "temporal 
mandibular joint specialists'', cu ta 
haci unikamente e trabao aki: pone 
djente falso bon adapta. 


llntilliiiansB 
Hnndel mij. IW 






bo miho adres pa: 

Tur material di construccion 
Verf SHERWIN WILLIAMS 
Verf ARVEFA 
Sanitarios ELJER 
Cement CORO 


i tambe awor: 

Refrigerador HOTPOINT 
Lavadora HOTPOINT 
Airconditioner HOTPOINT 
Stoof COLUMBUS 
Airconditioner Al RTEMP 


Pa miho producto, miho prijs, miho servicio 
ANTILLIAANSE HANDEL MAATSCHAPPIJ N.V. 
FERGUSONSTRAAT 7 - DAKOTA - TEL 4040 
HELFRICHSTRAAT 29 - SAN NICOLAS - TEL 5018 

RELACION 

Amistad: Di con dokter ta kere cu 
tin tanto mal djente? Por ta cu ta 
falta di informacion pa e publiko ? 
Ter Rahé: Na promer lugar mi ta 
haya cu Gobierno ta faya enorme- 
mente dor di no pone fluor den awa. 
Semper nan ta sconde tras di tur 
sorto di articulo den corant cu fluor 
lo ta venenoso. Pero e punto di vista 
aki mientras tanto no ta correkto 
como cu door di investigacionnan 
amplio scientifiko a ser proba cu no 
tin absolutamente ningun relacion 
entre fluor den awa y cierto malesa. 
Den gran parti di Estados Unidos 
tin ocho vez mas fluor den awa cu 
loke nos lo pone den dje aki. Nunka 
tabata al caso ei nan, cu lo tin mas 
cancer ei nan of algo similar. Di hen- 
denan cu ta trahando pa añanan lar- 
go den e industria merikano di 
avion, e industria di aluminium y 
door di nan trabao ta haya 30 te 40 
vez mas fluor den nan curpa, nunka 
por a ser probá cu nan salud a wor- 
de afekta door si esei. 

E sociedad di dentistanan y di me- 
dikonan na Merka tur ta na fabor di 
fluor y pesei den colgate y crest bo 
ta haya fluor. 

cos Dusm 

Un otro problema grandi na Aruba 
ta comemento di cos dushi. Hopi 
mucha ta bai cama anochi cu un cos 
dushi den nan boka, loke natural- 
mente ta un masha mal custumber. 
Pero e cos di mas peor di e asunto 



HoUdays to All! 

St. Jago Welding 
and Steel Constr. 

TARABANAWEG 1-A 



ta, cu un mucha no ta como bon cu 
mal djente. 

E tristeza mas grandi ta, cu e aru- 
bianonan ta bira mas biew awendia 
y nos lo mester bai haya mas cas pa 
hende biew. Esaki kier meen cu e 
arubianonan lo bai sufri mas largo di 
dolor di cabez, pasobra nan ta keda 
di e mesun opinion cu nan antepasa- 
donan: cu mag ranka tur djente cu 
binti aña di edad. 

E situacion di mal djente ta meskos 
na tur e islanan di Antillas Hulan- 
des, cu excepcion di Sint Eustatius. 
Esaki segun mi ta debi na e hecho cu 
riba e isla ei hopi hende ta haya awa 
ainda di poz. 

De vez en cuando aki na Aruba mi 
mes ta haya pacientnan biew cu a 
haya awa di molina dia nan tabata 
chikito y bo ta mira cu nan tin bu- 
nitadjente. 



OIDO 

Fuera di esei tin indicacion cu un es- 
casez di fluoride den nos cuminda ta 
duna problema cu oido tambe. Tin 
hopi Arubiano ta tende masha malu 
dor cu e wesunan den e orea ta 
crece pega den e orea y tin indica- 
cion cu esaki tin di haber cu un es- 
casez di fluoride durante su huben- 
tud. 

Mi mester a haci masha hopi opera- 
cion di orea pa los e wesu y kité pa 
pone un wesu artificial. E porcen- 
tahe di e clase di sordo aki ta masha 
halto compara cu otro caminda. 
Amistad: Pues mas informacion en 
cuanto salud ta necesario? 

Ter Rahé: Si, pero e hendenan hopi 
vez no ta scucha, nan no ta sigi con- 
seho. 

ZETA 

Amistad: E clima cu nos tin na Aru- 
ba, ta haci cu tin cierto maiesa di 
garganta, nanishi y orea? 

Ter Rahé: Loke ta algu cu tin hopi 
aki ta un sorto di exceem, un infec- 
cion di orea, cu ta haci hopi dolor y 
cu ta spanta hopi hende, pero cu por 
worde joida cu un tratamento sim- 
pel di algun dia. 

Door di e calor, door di e sodamen- 
te, e pacient ta perde e zeta normal 
cu mester tin den su orea y e zeta 
aki ta proteha e cutis den bo orea 
contra infeccion. 

Si e zeta no tei, facilmente bo ta 
haya infeccion doloroso di orea, cu 
door di e dolor duro ta worde con- 



TROMFS AGENCIES 
Tanki Flip 38 - Tel. 3320 

PALM BEACH SELF SERVICE 
Noord 37 - Tel. 1189 

sidera door di e pacient como un 
malesa serio, loke e no ta. 

Akinan e hendenan tin e tendencia 
di tene nan orea mucho limpi y saka 
e smeer. Y esei bo no mag haci aki, 
pasobra bo ta haya infeccion. Na lu- 
garnan friew caminda hende no ta 
soda manera aki, bo por hacie mas 
lihe. 

FUERTE 

Por lo demas mi tin e impresion cu e 
infeccionnan di garganta ta mucho 
mas fuerte aki cu p.e. na Hulanda. E 
hendenan ta haya keintura halto y 
ta sinti nan mes hopi malu. Durante 
e promer añanan cu mi tabata aki e 
situacion tabata terribel. Tur hende 
tabata camna rond cu amandel 
grandi y vies. Mi tabata haya pa si- 
man dos of tres abses di garganta, 
loke awor aki ta mucho menos. 

E infeccionnan di garganta aki cu ta 
ripiti, hopi vez por ta peligroso 
como cu nan por duna complicacion 
na curazon y rion. No ta algo raro cu 
muchanan ta camna añanan largo cu 
infeccion di garganta tin vez dos pa 
tres aña te cu na cierto momento 
nan ta bai urina sanger y ta haya 
malesa di rion of ta haya daño na e 
klepnan di curazon (e dokter di 


mucha a manda varios di nan pa 
Merka caba pa tratamento). Tur 
esaki ta complicacion di infeccion di 
garganta, cu ta ripiti su mes hopi 
vez. 

Eigenlijk ta asina cu si bo tin dolor 
di garganta tres of cuater vez pa 
aña, anto bo mester saka bo aman- 
del y aki hopi vez hende ta keda 
camna rond cune. 

FAMA 

Amistad: Dokter sa cu dokter ta 
carga e fama di ta gusta saka aman- 
del di hende ? 

Ter Rahé: Si, mi ta consciente di 
esei. Pero mi a cambia awor, mi ta 
conseha e hendenan pa sakanan si ta 
necesario, pero mi no ta insisti mas. 
Nan mes mester sabi kiko nan ta 
haci. 

Asina cu un hende haya dolor di 
garganta tres te cuater vez pa aña, 
anto bo no por cura e amandelnan 
mas cu remedi (antibiotica) como cu 
e remedi no por yega na e padén di e 
amandel mas pa curé. E mesun cos 
cu t.b.c. como cu remedi no por 
drenta paden den e pulmon. 
Amistad: Ta verdad cu no por opera 
amandel di baby? 

'^Hendenan 
ta keda 
camna 
rond 
mucho 
largo cu 
problema 
di 

garganta^^ 


Ter Rahé: Amandel di nanishi bo 
por opera cualkier ora, cerca un 
baby cu a caba di nace mes. Aman- 
delnan di garganta ta algo otro. Mi 
no ta gusta opera eseinan promer cu 
nan tin tres aña, amenos cu ta hopi 
necesario naturahnente. 

BABY 

Babynan tin vez por nace cu nanishi 
serra door cu nan amandel di nani- 
shi ta infekta y e baby no por hala 
rosea bon y door di esei e no por 
bebe drechi. E ora ei bo mester 
opera. Si bo no hacie e mucha ta 
muri. Y tin mucha cu a muri di esei. 
Algun siman pasá mes mi a opera un 
baby di tres siman pa kita su aman- 
del di nanishi y asina nos a logra 
scapa su bida. 

CANCER 

Loke ta preocupa mi masha hopi na 
Aruba ta e hecho cu aki e hendenan 



mm\m 


May the Holy Infant bless you, 
even as He blessed the three 
Wise Men 

ta keda camna rond masha largo cu 
problema di garganta. Hopi vez 
hende cu cancer di garganta ta bin 
cerca mi ora ta mucho laat. Segun 
mi e motibu ta cu ta existi un ten- 
dencia pa nan mes remedia e male- 
sa: gorgel pa hopi tempo of usa ta- 
bleta di chupa pa hopi tempo largo. 

Amistad: Cuanto pacient cu cancer 
digarganta dokter sa haya? 

Ter Rahé: Mas o menos dies pa dies 
cinco pa aña y ta solamente algun mi 
por scapa. E indicacionnan di cancer 
di garganta ta: dolor di garganta pa 
hopi tempo (no ta somenta despues 
di un siman of dies dia), un voz 
heers y problema cu gulimento. 

Si tur esaki no pasa despues di dos 
siman, lo mester ta asina cu e hen- 
denan aki ta laga un specialista tira 
un bista den nan garganta. Si bo ta 
heers mas cu seis siman bo mester 
bai specialista. 

ALERGICO 

Amistad: Tin cierto malesa di na- 
nishi tambe aki? 

Ter Rahé: Na Hulanda nos conoce 
verkoudnan alergico cu ta mará na 
sierto periodo di aña. Aki nan tin 
hopi hende cu henter aña tin un 
verkoud alergico di nanishi, loke 
ta worde causa door di un supersen- 
sibilidad pa e bacterianan cu nor- 
mahnente bo tin den bo nanishi. 

Tin tratamento pe, pero hopi hende 
no tin e disciplina pa sigi e trata- 
mento cu ta enserra cu bo mester 
tuma un vacuna tur siman. 




Hopi vez nan no ta mira e importan- 
cia di e funcion di nanishi. Hopi 
hende ta camna rond continuamente 
cu astma, bronchitis, problemanan 
psychico, dolor di cabez sin consulta 
un specialista di garganta, nanishi y 
orea. 

DUIK 

E hendenan aki ta lanta malu main- 
ta pasobra nan no por drumi bon dor 
cu nan no por hala rosea door di nan 
nanishi. 

Hopi vez ora e nanishi no ta funcion- 
na bon, nan ta bai duik. Esaki ta 
masha malo y por causa daño 
irreparable na e orea. 

Ora bo tin verkoud y bo no por hala 
rosea bon, nunka no bai duik. Nan 
sa bisa tambe cu no ta bon pa bula 
den avion, pero esei no ta asina erg. 


When you are out of 

SCMJTZ 


you are out of 

BEER 


ARUBA TRADING COMPANY 
tel. 3950 - weststraat 17 


E ta fastioso si, pero e no ta asina 
erg manera duik. 

Amistad: Finalmente dokter mes 
tabatin algu di bisa? 

Ter Rahé: Si, mi kier a haci un ape- 
lacion riba Gobierno pa mas dokter 
di skol. Mi impresion ta cu e huben- 
tud no ta worde controla suficiente. 

Mi a yega di haya mucha aki cu a 
keda sinta na skol dos tres aña pa- 
sobra nan no por a tende bon. Esaki 
nunka a worde debidamente ge- 
check. 

TRISTU 

Mi a yega di haya un caso masha 
tristo di un mucha homber chikito 
cu a yega di haya un accidente di 
trafiko ora cu e tabatin tres aña. Dia 
ela bini cerca mi e tabatin 12 aña 


KtnWkif frid 

Delivery service, complete menu, high quality 
products, very low prices, fully airconditioned 
TT’S FINGER LICKIN’ GOOD ” 






TEL. 3447 

HENDRIKSTRAAT24 

ORANJESTAD 


_ open daily 10 a.m,- 

Rr midnight al.so 
during noon 


.J:L 


J (siesta time) 

den derde klas y toch bo por a mira 
cu. e tabata inteligente. Lugeir, ta 
kiko a resulta? E tabata sordo na un 
banda, door cu den e accidente ela 
kibra un wesu den su orea. Mi a 
operá y awor e ta tende perfekta- 
mente atrobe. Cu cosnan asina por 
pasa, ta masha tristu. 

Aki na Aruba mas y mas hende ta 
bai sufri di daño di oido door di des- 
ordu, meskos cu tur caminda na 


mundo. Den industrianan caminda 
hende ta traha, hopi vez no ta pro- 
teha nan orea suficiente contra rui- 
do. Hubentud tambe ta daña nan 
oido door di pone e musica di beat 
mucho duro. 

Y finahnente na nos aeropuerto ta 
teribel cu riba e balcon nan no a 
pone glas pa proteha e publiko con- 
tra e ruido di avion. Esaki ta causa 
daño na oido di hende. • 



BON 

PASCU 

FELIZ 

AÑA 

NOBO 


Nos ta haci uso di e 
oportunidad aki pa desea 
tur nos bon amigonan 
feliz dianan di fiesta. 

Nos ta spera cu semper 
nos lo sigi sirbi boso 
na un moda cortez y 
efficiente. 




c 


TTT 


tnot, 

Inan pa boekinan 


i 

k nos libreria 




Nassaustraat 89 

B. v/d Veen Zeppenfeldtstraat 58 

OSCW.INC. 

To our Loyal Friends and 
Patrons. We wish you a 
Heavenly Christmas Season. 

MANSUR 
TRADING CO. 
Hendrikstraat 8 
Tel. 1050-1051 




NA1977 NOS TEI 
ATROBE PA SIRBIBO 

TRATAMENTO BASICO DI 
ENFERMEDAD 



Como cu tur condicion di enferme- 
dad tin e mes un origen y nan ta 
mescos den causa — e tratamento 
basico tambe ta parce mescos. Tur 
enfermedad por cura hasta sin re- 
medi mes si uno mantene e conse- 



zapatonan 
pa e dianan 
di fiesta, 
bishita: 

LA 

VENEZOLANA 

awor den un edificio 
nobo y moderno na 
STEENWEG, ORANJESTAD 


Corda warda e etiketnan di 

FRESaE 

VLAG 

y cambianan pa boekinan 
valioso na nos libreria 

COMPRA Lld. 

TEL. 1284-3025-3026 
WERFSTRAAT - ORANJESTAD 


honan aki y aplika e leynan. Prome, 
tur causa di enfermedad mester ser 
remove, causanan cu ta destrui nos 
salud y hiba nos den nos tumba. 

1. Mal nutricion: a. Cuminda bieuw 
- cuminda di bleki, frozen, refresco 
gaseosa, ijs, carni hasa curu, cumin- 
da hasa. Cuminda hasá ta veneno. 
Un azeta herbe ta veneno mas e 
azeta hasa mas veneno e ta bira - y 
colié tambe. Falta di bebe awa, 
come golos y lihe, cuminda inconpa- 
tible. 

Esakinan ta causa di enfermedad, 
mal nutricion. 

2. Abuso fisica y emocion: b. Worry 
pa cos innfecesario, pensa negativo, 
traha di mas sin descanso, drumi 
mucho poco, envidia di rikesa mate- 
rial di otro, humamento bebe alco- 
hol demasiado, hopi sex, falta di sex, 
rabia, odio, etc. 

Esakinan ta causa di hopi enferme- 
dad y crea toxico den uno su sanger. 
Pa recupera bo salud tin necesidad 
di un programa di dos luna y des- 
pues sigi cu e elementonan di vita- 
lidad pa restora e curpa y e mente 
cu enfasis riba nutricion. Otro siman 
nos lo entrega e programa den for- 
ma di papel. 

Enfermedad: 

Ulcera na stoma y duodona. 

Evita: tur cuminda irriteuite, carni, 
cofie, alcohol, te, tabaco, chocolati, 
saloe tur specerijnan cu mester, vi- 
nager, pika, chili, tambe evita pro- 
blemas, worries y tur fatiga mental, 
no come barica jen. 

Trateunento: Papa di quaker cu 
lechi, of aros cu lechi, 6 bes pa dia, 
come tiki hopi bes. Berdura y frutas 
mester evite pa un ocho siman como 
cu nan ta poco irritante. 

Kool fresco y curu, traha na juice 
den blender 1/2 glass algun bes den 
dia, of mescla esey cu carrots. Bebe 
mas ora — pasobra 1 min. despues 
ya tur su vitamina a bai. Batata 
curu traha na juice, mitar kopie al- 
gun bes den dia. Comfrey sterki 
naté algun bes den dia. Awa ora e 
stoma ta dolor. Kaneelbloem 1 copie 
pa dia. 

Vitamina: E y A pa dia. Brewer 
yeast, 1 teelep den lechi zuur, entre 
cuminda B12, pero natural — 1 pa 
dia. 

Kool curu V.U. pa e duodona. 
Batata curu remove e gas foi e 
stoma. 

Sintoma: Stoma ulcer — dolor ora 
come. Duodona: ora tin hamber y 
entre cominda. 

Rion: Bright's diseases or nephritis. 
Avoid — evita: Chocolati, berdura- 
nan curu, diete sin mucho caloria, 
spinach, saloe. • 

ACNE (PUISJI): PROBLEMA 
ETERNODI HUBENTUD 


Su periodo critico ta entre 14i20 
anja; mayoria biaha ta depende di e 
desaroya fisiologico. E promer spi- 
niyanan ta aparece komo e promer 
sintomanan di adolescencia, crese- 
mento di pechonan i otronan. Ora e 
acné ta leve of normal, no mester 
pone hopi atencion riba dje. Sola- 
mente pa evita peor ta conveniente 
pa limpia bo kara bon i mantene lim- 
pi, no primi e spiniyanan i saka e 
puntanan preto sin tuma precaucion 
di limpieza i desinfeccion promer. 
Pa limpia bo kara, evita acné, mes- 
ter sigi un cierto linja: 

— Limpieza profundo i kada mo- 
mento ku ta posibel, ku un habon 
desinfectante manera habon di gli- 
cerina. 

Tin semper na man un serbete 
fini pa uso exclusivo i personal, pa 
seka bo kara ora bo kaba di labé. 

Pa un mihor konosimiento di e pro- 
blema ta necesario pa sa algo di e 
kausanan ku ta produci puisji. 
Durante adolescencia e glandulanan 
sebacea (talkachtige klieren) ta ku- 
minsa bira activo door di un serie di 
kambionan hormonal. E porienan ta 
verstop i ta forma e puntanan preto 
ku ta bira spiniya. Ora esaki pasa, ta 
hasi su aparicion e principio di loke 
nos por yama e enemigo nr. 1. E kos 
mas peor ku un persona den e esta- 
do aki por hasi, ta kibra e spiniya- 
nan, pasobra e ta pasa e enfermedad 
pa otro puntanan peligroso. E spini- 
yanan ta kontene bakterianem hopi 
infeccioso i pesey mester pone hopi 
atencion riba limpieza. E marcanan 
ku por keda despues di primi e 
spiniyanan ta dificil pa kita. Ora e 
puisji bira skur i no ta un problema 
superficial di e cutis mas, ta ora ku 
no mester warda ni un minuut mas i 
bo mester bai un specialista of un 
dermatólogo (huidarts). No sigi e 
kosehonan di bo amiganan, ni bo 
mes bai purba tur sorto di remedi, 
pasobra podiser un remedi ku a 
yudanan por tin un otro efecto serka 
bo. E kausanan por ta otro i pa de- 
termina esey bo mester bai serka un 
dokter pa e duna bo e remedi ade- 


cuado. 

Pa evita puisji un poko tin hopi ma- 
nera — hopi saludabel por cierto — 
ku un adolescente por usa: hopi 
ehercicio pa elimina toxico i vet, 
aire fresko i un alimentacion riko di 


frutanan i berdura. Purba di evita 
manteca i produktonan ku ta kon- 
tene hopi vet. Ta importante pa bo 
kompronde ku un dokter especializá 
por yuda bo más ku un otro hende 
pa kita e problema desagradabel 
aki. Korda pa bo mes no bai usa tur 
sorto di receta, pasobra no ta tur or- 
ganismo ta reacciona na mesun ma- 
nera i no ta tur puisji tin mesun kau- 
sanan. • 

Un experiencia 
fascinante 


SEXODIRIGI 

Un dokter chileno ta sinja pareha- 
nan un formula facil pa escoge yui 
muher of yui homber segun nan 
eleccion. Ta parce scientifiction, pe- 
ro ta e resultado di experiencianan 
di laboratorio. E tabata tin exito 
cerca mas o menos ochenta por cien- 
to di e casonan. 

Pa dokter Hernan Ramirez predeci 
e sexo a cuminsa en principio como 
un hobby. Awor e tin e sistema 
revolucionario. E ta pone e parti 
cientifico, . . . i e parehanan e parti 
di disciplina. 

Un pareha tabata tin ocho yui mu- 
her i un yui homber no kier a nace. 
E señora a sali na estado di su di 
nuebe yui i e tata yen di ansha a hasi 
un promesa si e nace mucha hom- 
ber. Ela nace, alfin; i e tata orguyo- 
so mester a cumpli cu su promesa. E 
mester a duna su yui homber un 
nomber ku ta manifesta su alegria i 
tur su frustracionan anterior: ela 
pone yama 'Torfin Carajo''... 


E storia aki, ku ta parce un chiste. a 
sosode di berdad den un pais Centro 


THENEW 
AMSTERDAM 
STORE ^ A ^ 


TEL. 1152 



cologne / bistir / blusa 
set carson / y mucho mas 

PA PRIJS EKONOMIKO! 


Americano, calor, tropical i un famia 
di e popular Porfin a conte. 

'Torfin'' ta awor un famoso abo- 
gado, ku e digno nomber Rafael, ku 
e mes a cambia legalmente ora ela 
bira mayor di edad. 

storia tristo i pret di 'Torfin Ca- 
rajo'' i su ocho rumanan muher” ta 
un exageracion caracteristica di un 
estado di cosnan ku a bira un cus- 
tumber: e anshanan pa haya un yui 
homber of un yui muher. Desea sin 
por logra e yui homber of yui muher 
despues di ta haya blo yui muher of 
yui homber. 

Un dokter chileno, dokter Hernan 
Ramirez Piña, tin un sistema pa 
pone un man na e destino (of na e 
cromosomanan) i ta indica na e pa- 
tientnan ku pidi esey un sistema — 
eficaz den 80 por ciento di e kasonan 
— pa skoge e sexo di nan yui, pro- 
mer ku concebi naturahnente. 

E INQUIETUD DISEMPER 

Dokter Hernan Ramirez tin binti- 
cinko aña ta trahando kaba i semper 
ela sinti un atraccion special pa ”rei” 
e sexo di e baby ku ta biniendo ba- 



Hoffie Elaine 

Fergusonstraat 26 - Tel. 4629-1405 
Nos ta prepara cu atencion especial, 
tur bo areglonan especial. 


sando su mes riba un sistema di 
''calculacion di probabilidadnan'' i 
teniendo komo antecedente un yui 
muhe of yui homber anterior. Si e 
tamayo di e baby ta desproporciona 
na e edad gestacional, por ehemplo 
si e tin un tamanjo di ocho luna i mei 
i su tempo di gestacion ta di ocho 
luna so i si e mayornan no ta hopi 
grandi i nan tin un yui muhe kaba, 
por bisa ku awor lo bin un mucha 
homber, ya ku generahnente mucha 
hombernan tin mas peso ku mucha 
muhe. 

E suposion aki a haci ku e dokter ta 
wordu mira ku admiracion pa su ka- 
pacidad di adivina ki clase di baby ta 
bai nace. Door di e aficcion ey ela 
bai interesa su mes seriamente den 
e asunto i algun aña pasa el a conoce 
e estudio hasi pa un dokter brasi- 


Pa set di kamber, 
set di comedor, 
set di sala, 
tapijt y lampi. 

lenjo ku ta traha na Sao Paulo i ku 
ademas di ta partero ta ganadero. E 
dokter aki tabata tin bestianan ta 
cria i a observa ku ora e luna ta un 
cuarto creciente nobenta por ciento 
di e fetos ta di sexo masculino i ora e 
luna ta un cuarto menguante, mayo- 
ria ta sexo femenino. 

E fenomeno a wordu ripiti cerca 
otro bestianan manera cacho i ga- 
linja. E dokter brasilenjo no por a 
splika e hecho. Ela pensa si ku e ser 
humano no por sustrae su mes na e 
leynan biologico, i ela cuminsa bisa 
su clientenan, ku si nan kier un yui 
homber, nan mester practica sex na 
un cuarto creciente i si nan kier un 
yui muhe, ora luna ta un cuarto 
menguante. 

Esaki a limita e metodo solamente 
pa e muhernan ku tin nan periodo 
ovulatorio coincidente ku e fasenan 
di e luna. 

Dokter Ramirez ta conta: 

— Den e casonan ku mi a haci e ex- 
perimento na Chili, hopi biaha e des- 
cubrimiento di e dokter brasilenjo a 
resulta ku exito. 

Algun aña despues, durante un 
biaha pa Estados Unidos, mi a haya 
un buki di dokter Shettles ”Sexo 
dirigi” i ku a duna mi e comentario 
di e metodo ku mi ta usando awor. 

E buki tabata basa riba estudionan 
ku e ginecologo a haci di espermio- 
gramanan. E dokter a studia miles 
di espermiograma. I ata ki un acla- 
racion pa e adivinencia: ta e mucha 
homber ta defini e sexo. Ta existi 
espermatozoidenan ku ta carga e 
cromosoma ku ta determina un 
muhe i cromosoma 'T” ku ta deter- 
mina e sexo masculino. 

E ovulo ta (dus sexo femenino) i 

uni ku un espermio ku ta carga e 
cromosoma "'X” e ta resulta e for- 
mula femenino ”XX”. En cambio si e 
uni ku un espermatozoide masculino 
'T'' ta resulta e formula masculino 
"XY". 

HOMBER OF MUHE? 

Door di e estudionan di espermio- 
gramanan dokter Shettles a yega na 
e conclusion ku, morfologicamente i 
encuanto nan vitalidad, e espermio- 
nan ku ta carga ''X” ta diferente di 
esunan ku carga 

E espermio masculino tin un cabez 
mas chikito i e ta mas rapido, pero e 
ta tambe hopi sensibel. 

En cambio esunan femenino ta mas 
grandi, mas poco poco, pero resis- 
tente. Di e hecho aki hopi cos a wor- 
du conclui. Por ehemplo, den igual- 




KONG 

HIN^J SUPER 
■ MARKET 

Havenstraat 16 - Tel. 1219-1698 

E supermercado mas hygieniko i 
modemo di Aruba. 

KONG HING SUPERMERCADO 
kompletamente airecondicioná. 

Na KONG HING SUPERMERCADO 
bo ta haja di ’A’ te ’Z’ den comestible, 
loke ta na bo gusto. Nos comestible- 
nan ta limpi i fresko. 

Nos tin un parking lot espacioso pa 
tur nos clientenan. Nos servicio ta 
por major i detal. 


ta pasa den e periodo ovulatorio. 
Pesey tur fecundacion haci e dia di e 
periodo ovulatorio ta duna un 
ochenta por ciento di probabilidad 
di ta un mucha homber. 

Pues e parehanan ku kier un yui 
homber mester tin relacion e dia 
ovulatorio i esnan cu kier un yui 
muhe den e dianan preovulatorios. 

KU HOPIDISCIPLINA 

Pero tin mas cos ainda. 

No mag di tin relacion ni un siman 
promer ni un siman despues di e dia 
fecha. Pesey e sistema ta resulta 
exitoso mas tanto cerca parehanan 
ku un cierto nivel cultural. 

Dokter Ramirez ta bisa: Mi a 
practica e metodo ku mi patientnan 
foi dia ku mi a lesa e buki ey i mi a 
cuminza ku cierto miedo, pero mi ta- 
bata tin exito den ochenta por cien- 
to di e casonan. Un metodo ku ta 
parce sciencefiction, pero ku ta facil 
i produci ku pasenshi i disciplina. • 


r hopi premios mas na 

;U HOGAR 

Cumprando: Cash bo ta ricibi 10% di rebaja extra 

ABONOTA 

MANDA 

RIBAMI! 

ASINA BO YIU 
DITRES TA 
GRITABO 

Mucha chikito — y no nan só — tin 
bastante agresion den nan. Esei ta 
un hecho cu abo como mayor bien 
kier accepta. Y e ora ei bo no tin 
nodi sa mes ta di unda tur e agre- 
sionnan ei ta bini. Con nan a nace y 
den ki grado e ta algu cu nan e 
hereda. 

Ora bo tin mas yiu, ta remarkable 
cu esun yiu ta bira mas liher agre- 
sivo cu e otro. Y tambe mayornan sa 
podiser, cu mucha cu mester keda 
henter dia den cas pasobra awaseru 
ta yobe, mas liher ta haci agresivo 
contra bo, cu muchanan cu por corre 
henter dia pafor. 

SPECIAL 

Como mayor hopi tempo caba bo a 
siña biba cu un cierto agresion di bo 
yiu chikito, ora cu toch bastante di- 
repente bo ta hayabo confronta cu 
un resistencia agresivo special. Bo 
yiu chikito ta opone na momentonan 
inesperá fuertemente contra regla- 
nan y prohibicionnan, cu b'a impone 
ribadje. 

B'a custumbra un tiki na esei caba 
den e periodo cu e tabata cabesura y 
ta bisabo un definitivo ''no’' ora bo 
pidie algu. Pero esaki ta otro. 
Direpente bo ta un mama fastioso, 
cu no mag mishi cuné. Y bo no mag 
rabia pesei, pasobra sino bo no ta 
bon y bo ta haya zota. E motivacion- 
nan cu abo a usa contra bo yiu pa 
splike cu e no mag algu of juist mes- 
ter haci algu, ta bolbe back. 

Un mucha chikito di tres aña 
naturalmente hopi vez ta ferfelu. 
Tin tanto cos cu e no mag y e tin 
tanto energia cu e mester deshaci di 
dje. Esei kier meen un dia algun 
choke cu su mayornan. Pasobra e 
promer viahanan ainda abo como 
mayor ta dispuesto pa splika na 
cen chiki, pakiko bo no ta haya algu 
bon, pero toch ta yega un momento 

warmest wishes 
for the 
Christmas 
Season and the 
coming year. 
May He fill 
your heart 
with joy. 

cu sin mas bo ta prohibi algu. Y e 
ora ei e problema ta cuminsa. 

Seis luna promer naturalmente tam- 
be bo tabatin situacionnan cu bo yiu 
chikito, den cual bo mester a splika 
cu algo no ta permiti. Bo tabata dis- 
puesto pa tuma na serio cu e kier 
purba con lew e por bai. Pero tin 
limite. Y esei bo tabata mustré. 

Door di spliké pakiko algo no tabata 
por, door di kita su atencion, pero 
den algun caso tambe door di prohi- 
bi algu gewoon of haci algu impo- 
sibel. 

Si bo yiu tabata sigi cana despues cu 
b'a tahé tres vez pa no yega cerca di 
un poz, bo tabata cohé y pone otro 
caminda. Y si e tabata keda hunga 
cu e disconan, apesar cu bo a pidié 
varios bez pa no haci esei, pasobra 
nan ta kibra, bo tabata kita e mucha 
for di e lugar ei. Of bo tabata dal e 
riba su man. Asina bo tabatin algun 
moda pa bo splike unda e limitenan 
tabata. 

E efekto di bo medidanan tabata 
algu cu mas o menos bo por a pro- 
nostica. Pero awor cu e mucha tin 
tres aña, e cosnan no ta bai asina 
facil mas. Como mayor ainda bo tin 
e mesun moda pa splika pakiko algu 
no mag of juist mester. Bo ta splika 
e cosnan, bo ta papaia cu bo yiu, bo 
ta mustré cosnan. 

Y e ora ei naturalmente tambe e mo- 
mento ta yega cu e no ta worry cu 


bo argumentonan y ta forza su kier. 
Pasobra ela bira mas fuerte y basta 
mas independiente. Y e sabi moda- 
nan hopi mas bibu pa e haya su kier. 

Y pa esei e ora ei ainda bo tin com- 
prension. 

Pero ora cu e ora ei algu en verdad 
mester worde prohibi, casi bo ta 
para cu bo boka yen di djente. Pa- 
sobra e medidanan cu seis luna pasá 
ainda tabata yuda, awor ta aparece 
di ta traha nes pa robez. Nan ta 
causa agresion. 

Por ehempel cohele y poné otro ca- 
minda tin como consecuencia un re- 
accion furioso: mi no ta gustabo. Bo 
no mag hisami. Bo no mag dal mi, 
pasobra e ora ei bo no ta dushi mas. 

Y si abo no ta dushi, bo ta haya un 
klap dimi, asina e chikito ta bisabo. 
Asina mas o menos e mucha ta haci 
bo ''castigu'' sin forza. E ta ofendi y 
e por splika tambe ainda basta bon 
pakiko. E cos fastioso pabo como 
mayor ta, cu riba e argumentonan di 
bo yiu bo no sa kiko contesta. Paso- 
bra no ta sympatiko pa impone bo 
kier ''cu forza''. 

Pero bo no tin nodi worry dimas cu 
esei tampoko. Pasobra no ta posibel 
una vez pa semper reacciona razon- 
able y tin comprension y alavez crea 
comprension. 

Suficiente vez bo no ta sympatico. 
Bo yiu ta ripara esei masha bon y 
esei no ta nada. 


Regla tur cos riba un base razonable 
cu bo yiu no ta posibel. E ta mucho 
hoben pa esei. Fuera di esei, esaki 
bo no ta logra ni cu hende grandi 
mes bao otro. Pero bo prohibicion- 
nan ta worde considera mas kritiko. 
Bo mester tene cuenta cu esei. 

Un mucha chikito ainda no por ra- 
zionaliza henter e asunto bon. Pero 
si, e por haya un rabia ora cu e sinti 
cu algo ta socede contra su gusto. Di 
e moda aki e ta obligabo, na moda di 
papia pa toch pensa mas riba e de- 
cisionnan cu bo ta impone riba dje. 
Y esei ta fastioso. Pasobra pa ma- 
yornan naturalmente ta mucho nas 
facil si nan kier sin mas ''ser’' ley y e 
medionan pa pusha nan kier ei ta na 
man. 

Hopi mayornan ta preocupa cu e ra- 
bia di nan yiu chikito. Y nan no por 
domina nan mes. Pasobra den teoria 
bo por sa cu bo tin di keda papia 
razonable y yen di comprension cu 
bo yiu, pero un mucha chikito cu ta 
zapatia bo dilanti masha liher ta 
mandabo den direccion di un actitud 
severo sin motibu. 

'Y awor ta basta. Bo ta bai na straf. 
Sera bo boca. Bo ta haci exactamen- 
te loke mi bisabo y nada mas''. 
Pasobra abo como mayor mester 
siña accepta cu no ta di mes bo ta 
sigi haya bo kier, djies pasobra bo ta 
mas fuerte. 

Bo no por evita, meskos cu ningun 
mayor por, cu bo ta pone orden na e 
moda fuerte aki. Bo no mester sin- 
tibo culpabel pa esei tampoco. Bo 
mester evita si pa e reaccion aki ta 
esun cu mas bo ta usa. Pasobra e ora 
ei masha liher bo ta yega den un si- 
tuacion den cual bo ta bai haya cu bo 
no por mas cu bo yiu. 

Pasobra e no kier scucha mas y e ta 
reacciona solamente agresivo riba 
bo esfuerzonan pa impone riba dje 
bo kier. 

SKOP 

Tin un diferencia entre e emocion- 
nan di un mucha y e expresion di 
esei den hechos. Y e emocionnan ei 
bo por bien accepta: un mucha chi- 
kito mag rabia masha bon pasobra e 
no mag caba un wega promer cu 
comemento, of pasobra e mester sali 
for di den curá caminda net e tabata 
hunga asina dushi den santo. Pero 
esei no kier meen cu e mester keda 

grita y zapatia skop su mama. 

”Mala mucha” esei ta comprendibel, 
pero 'lDuricu'' esei mester worde 
castiga, maske e mucha no sabi 
exactamente kiko e ta bisa. 
Seguramente bo no tin nodi accepta 
tur cos, pero train bo yiu estricta- 
mente segun metodonan pa e keda 
dentro di e limitenan cu bo a stipula, 
no ta agradabel tampoco. Pasobra 
mas importante ta pa bo crea un bon 
ambiente rond di e mucha. Un am- 
biente den cual bo no ta para conti- 
nuamente en frente di bo yiu. 

Si bo por razionalisa cu un mucha, 
bo por splika tambe pakiko algu ta 
worde prohibi. No ''pasobra ami 
kier”, pero pasobra ta peligroso pe: 
''si bo crusa e caminda ei, bo por 
haya un accidente y esei ta masha 
fastioso; si bo no pone bo coi hunga 
otro caminda, nos ta trompeka riba 
dje y e ta kibra''. 

Asina como educador bo ta para 
hunto cu bo yiu enfrente di circum- 
stancianan fuera di boso control. Tin 
algun cos cu una vez bo no por haci. 
(Y si e no ta comprende, anto bo ta 
bolbe yega na actuacion fuerte). E 
confrontacion cu e realidad no tin 
nodi haya e karakter di menasa. 

Un ''no'^ consecuente ta keda nece- 
sario. 

Y mas alew: bo ta ripara hopi vez cu 
e mucha di tres aña ta bai usa bo 


mes argumentonan contra bo. Si e 
contra-argumentonan aki ta razon- 
able, anto lo bo mester trata na com- 
prende esei tambe. 

Si bo mes accepta argumentonan 
'’razonable'' di bo yiu, anto e tambe 
lo inclina na accepta bo autoridad na 
momentonan cu e no ta razonable. 
Esei ta inclui si cu bo mester keda 
critico pa cu bo mes y bo mester 
puntra bo mes: ta necesario di ver- 
dad pa mi prohibi esaki, of ta djies 
manda mi kier manda? 

Como mayor pues bo mester trata 
continuamente di sali for di e rela- 
cionnan di poder cu bo tin cu bo yiu. 
Hunto cu bo yiu bo mester traha 
riba su desaroyo. Como mayor bo ta 
keda cu mas poder. Haci uso di dje 
prudentemente. % 

Rectificacion 

Señor Jossy Mansur, redaktor di 
e diario Extra a informa Amistad 
cu locual a sah publiká den nos 
ultimo edicion, esta den un nota 
bao di un remetido di señor Hen- 
ry Habibe, no ta correcto. 

Señor Mansur ta nenga cu e dia- 
rio Extra a ricibi dicho remetido 
pa publikacion y no a publiké, 
manera señor Habibe a skirbi 
den su nota bao di e remetido. 
Señor Mansur ta bisa cu nunka 
Extra a ricibi tal remetido. 



LAGA UN PROFESIONAL SAKA POTRET 
DI BO FAMIA PA BO KAARCHI DI PASCU. 
BISHITA 

GHECKPOMT GOLOR 

''Nos yiu mas chikito no ta come cuminda cayente ni fruta yapa dos aña caba. 
Nos sabi cu ta un problema cu hopi hende tin di haci cuné y na principio nos 
no a worry mucho cuné. Despues di seis luna nos a purba cu un tiki forza pa 
poné come. Durante poco tempo nos a forza (mandé bai cama etc.) pero esei 
no a yuda at all. Despues ela keda sin haya nada algun anochi y e no a worry 
cu eseiy pero ami mes tabata mashapreocupa*\ 


Nengamento di cuminda en verdad 
ta un problema cu hopi mayornan ta 
haya nan mes confrontá cuné. Toch 
nos a vacila pa skirbi riba e topiko 
aki. Pasobra cada mucha tin su 
propio manera di nenga cuminda. 
No ta tur hende lo reconoce su pro- 


pio yiu, su propio situacion den loke 
ta ser describi aki. Pero tin asina 
hopi mucha cu durante tempo 
corticu of largo ta duna diñcultad cu 
comemento, cu nos no por pasa e 
topico aki voorbij. 


Nengamento di cuminda ta worde 
describi na hopi diferente manera. 
Hopi vez ta: e no ta haya nada pa- 
den, e no kier nada, nada e no ta 
gusta. Ora bo puntra, ta aparece cu 
hopi di e muchanan aki si ta bebe, 
tin vez te hasta hopi y no solamente 
soft, pero tambe lechi. 

Otro mayornan ta bisa cu nan 
yiunan tin masha kier : e kier sola- 
mente puding di chuculati. Tin vez 
un mucha masha decidido kier algo; 
ora cu mama a preparé pe, e no kier 
e mas. 

Tin mucha ta somenta ora cu cu- 
minda bin riba mesa. Tin mucha cu 
ta mors cu cuminda, cu pa equivoca- 
cion ta plama lechi of ta laga e tayo 
cai abao na suela. 

Tambe tin mucha cu ta prop e cu- 
minda tras di nan djente y por keda 
camna rond henter mainta cu e prop 
di cuminda ei den nan boca. 

FASCINANTE 

Ora no ta trata di bo mes yiu, e dife- 
rencia, e inventividad di e mucha- 
nan cu no kier come por ta fascinan- 
te. Pero mayornan naturalmente ta 
experiencia esaki henteramente 
otro. 

Masha normal, ta e temor cu un mu- 
cha, cu ta come mucho poco, no tin 
suficiente resistencia, cu elo bira 
seriamente malo. Tur hende ta na 
altura di vitamina, pues ta logiko cu 
mayornan ta preocupa cu nan yiu no 
ta haya suficiente di esei paden. 

Pero e miedo pa insuficiente crece- 
mento ta mucho mas biew cu tur e 
sabeduria en cuanto cuminda di e 
sieglo aki. 


”Awor ta nos yiu mayor ta cuminsaprotesta. Tin vez ta bin algo riba mesa cu 
e no tin gana di dje y masha lihé e ta bisa: mi tambe kier come pan meskos cu 
Marco. Nos a bisele cu loke su ruman homber chikito ta haci, ta masha bobo y 
cu asina nunka e ta bira balente. E ora ei e ta sigi come fiel y ta bisa: ami ta 
mucho mas fuerte cu bo. Marco no ta worry cu esei, como cu e ta di opinion 
cu e por corre suficiente duro'\ 

SONJO 

Cuanto mama no ta soña un mal 
soño cu nan yiu ta krimp door di mu- 
cho poco cuminda? Cuanto vez no ta 
worde puntrá: e mucha ei ta haya 
suficiente? 

Tin tambe sentimentonan hentera- 
mente otro. Ta logico cu un ama di 
cas ta puntra su mes: ta pa esei mi a 
prepará tur cos asina dushi? 

Hopi mayor ta experiencia nenga- 
mento di cuminda como un mal- 
crianza. E mester come, sino ta un- 
da nos ta keda? Ta kende ta manda 
aki den? 

Majornan franco tin vez ta expresa 
nan mes: promer nan aya na mi cas 
semper mi mester a come mi tayo 
bashi, pakiko mi yiu lo no mester 
hacie? Awendia ya caba nan mag 
asina hopi. 

DIFICIL 

Na promer lugar nos lo mester sti- 
pula cu masha hopi mucha verdade- 
ramente no tin gana di come. Nan 
no ta worry, nan no ta hayé dushi, 
nan no ta gusté. Pa mayoria di nos 
ta poco dificil pa imaginabo: no tin 
gana di come no un dia of un par di 
dia, sino lunas of añas tras di otro. 
Tur dia por lo menos lin vez asco, si 
speciahnente bo no ta gusta e cu- 
minda cayente. 


Of henter dia: tin basta mucha cu no 
ta gusta nada mas. 

Pero casi nunca esei ta e uniko difi- 
cultad. Muchanan cu ta come malo 
tin mayornan. Nan ta experiencia 
reaccion di nan mayornan, e preocu- 
pacion, e desapunto, e rabia. Of tin 
otro hende grandi cu cada vez 
atrobe ta cuminsa riba e cuenta di 
cuminda. 

DISTINGI 

Come malo pa un mucha nunka ta 
un asunto privá. Cada mucha ta 
ripará cu su nengamento di cuminda 
ta afekta su ambiente. Asina nos 
por distingi diferente sorto di actua- 
cion di muchanan cu ta come malo: 

— esunan cu ta gusta bringa, 

Ta fascinante pa ripara con hende 
grandi por cunsumi cubo. Mayor- 
nan, abuelonan, tantanan: tur ta en- 
tremete cu bo comemento. Como 
mucha bo por esclavisa bo mes na e 
tension ei. E ora ei bo no por resisti 
e tension y bo ta nenga cuminda cu 
podiser ya caba lo bo tin gana di dje. 
A1 fin al cabo esei no ta agradabel 
mas, pero bo no por bai back mas. 

— esunan cu ta hui. 

Diferente for di e promer grupo, aki 
ta trata di muchanan cu no tin 
placer den e pleitu. Nan ta bira ti- 
mido di tanto babél y nan lo prefera 
pa e ora di come no sisti mas. 


— esunan emocionna. 

Cu e mehor intencionnan nan ta cu- 
minsa come. E viaha aki nan lo bai 
come gewoon, nan lo no haci proble- 
ma. Pero e ora ei mama ta bisa: bo’n 
ta mira cu bo por masha bon. Of un 
ruman muher major ta haci un re- 
marka fastioso. Of toch tin jambo 
atrobe y mama sa masha bon cu bo 
no ta gusté. Atrobe cos ta bai malo, 
hala e tayo, problema. 

— esunan cu a perde curashi. 
Si-bo-no-come -bo-no-ta-bir a-gr andi. 


PASCO TA 
ACERCANDO 
BO KIER BO 
CAS LUCI 
ANTO CUMPRA 
BO VERF NA 



WORA 

Schilderbedrijf 

NASSAUSTRAAT 168 

Na principio e tabata parce asina 
atractivo, bira grandi, haci y por cos 
cu awor ainda bo ta mucho chikito 
pa nan. Pero si esei mester worde 
logra cu tanto pena, si ser-grandi 
aparentemente ta trece tanto res- 
ponsabilidad cuné, anto laga para 
numa. Asina e argumento ta cai pa 
robez. Si mi no kier bira grandi, an- 
to mi no ta come. Pa hopi hende 
esaki ta dificil pa imagina. Pero e ta 
hunga un papel. Marco ta haya cu e 
por corre suficiente duro, asina su 
mayornan a scirbi. 

— esunan tenchL 

Tin mucha (y adulto) cu tin un nece- 
sidad masha chikito pa cuminda. Pa 
nan e tabelnan cu e promedio di ne- 
cesidad di caloria no ta conta. Nan 
curpa mester di mucho menos cu 
mayoria di mucha. 

No ta facil pa lanta un mucha asina. 
Como mayornan bo ta haya asina 
tanto comentario, bo yiu ta cumpli 
asina poco cu e imagen cu hende tin 
di un diablura chikito. Mucha tenchi 
hopi vez ta mustra como sifuera nan 
no a haya suficiente. 

Casi ningun mayor ta salba di e pen- 
samento: maré e tabata come mas, 
anto lo e ta mustra mehor. Pesei 
specialmente e muchanan aki ta asi- 
na amenasá. Tur hende lo desea pa 
nan come maske ta un viaha cu 
smaak. Pero esei nan no por. 


Tin suficiente motibu pa ta hopi pre- 
ocupa pa nengamento di cuminda 
door di mucha chikito. Alomenos si 
ta trata di un pena di tanto tempo. 
Si ta problema di algun dia: mayoria 
di e muchanan por contra esei. 

FRACASO 

Pero e repeticion infinito ei, tur dia 
e mesun fracaso, semper atrobe e 
problemanan ei, of cada vez atrobe 
haci como sifuera bo no ta worry. Ta 
con alolargo un mucha mester bai 
pensa riba algu asina normal ma- 

nera come? Kiko e mester trata na 
lubida despues di tempo na loke e ta 
recorda di su hubentud? 

Cada vez atrobe ta aparece cu ma- 
yornan di mucha cu ta come malu, 
nan mes ta mal comedor. 

NO TINMODA 

Fuera di esei sa pasa naturahnente 
cu muchanan ta haci nan mes daño 
door di come asina tiki. 

No tin un moda pa laga muchu cu ta 
come malo, direpente come bon. Pe- 
sei tin mucho diferencia den nan. 

Pa cuminsa mester buska posible 



LAGRAN 

BODEGA 


We wish 
to take 
this 
time to 
thank 
you, our 
patrons 
for your 
support 
during 
the past 
year 

motibu pakiko e mucha aki ta come 
malu. Pesei un mucha cu ta nenga 
cuminda pa un tempo largo caba, 
mester worde mirá door di un 
dokter. 

Por socede cu tin p.e. un inflamacion 
di garganta, specialmente e aman- 
delnan, cu ta ripiti. Esei por haci un 
mucha chikito sintie asina malo cu e 
ta daña su gana di come. 

AMANDEL 

Tin vez mayornan ta pensa cu e 
amandelnan di un mucha cu ta come 
malu, mester worde saka pa motibu 
cu e caminda lo no por pasa, pero 
esei no ta correcto. 

Tambe mayornan ta spera mucho 
hopi viaha milager di e sakamento 
di amandel: ta bastante excepcional 
cu un mucha ta drecha asina hopi, 
ora saka su amandelnan, cu dire- 
pente e ta bai come bon. 


Mayornan cu a experiencia esei ta- 
batin suerte, pero nan no mester 
propaga sakamento di amandel 
como un remedi general pa mal co- 
medor. 

Mucha cu di nan mes tin poco nece- 
sidad pa cuminda, cu ta mustra 
asina tenchi y flaco, mester bai dok- 
ter numa mas vez. 

Pasobra como mayor toch semper 
bo ta keda un tiki preocupa: e lo no 
falta nada? Pa tur hende, special- 
mente pa e mucha ta necesario pa 
kita e intrankilidad aki. 

ASCO 

Probablemente e cos di mas impor- 
tante pa tur e mal comedornan ta pa 
no haci problema di e malcomemen- 
to aki. Tur dia atrobe experiencia cu 
nan ta tumabo na malu cu bo ta un 
mal comedor, semper preocupacion, 
tension, reproche, pasobra y mas 


ALGUN TIP 

Laganan come nan mes, kier meen tambe laga nan mes cohe nan cuminda. 
Esunan hopi chikito, pa kende ainda bo mester cohe cuminda, ta haya canti- 
dad masha chikito riba nan tayo. Si nan no tin gana, no ta nada straño pa e 
mama comé. No ta é a preparé? Pero naturalmente sin comentario. 

Un tempo e pida pan di desayuno ta worde wardá: esei promé. Esei bo no 
por haci cu mucha. Loke e no caba di come, mester somenta. 

Tin hende tin miedo pa un mucha bai c€una sin come. Pero esei no ta nada. 

No laga di duna un mucha su pasaboca pasobra ela laga su cuminda cayente 
para. 

Trata di tene cuenta cu e otro smaak di mucha hoben, pero no buska deses- 
peradamente pa cosnan cu si e mucha lo kier come. 

Un mucha mester haya suficiente likido. No lubida cu mayoria di bebida tam- 
be por ta util (lechi) pero tin vez malo (soft). 

Si e otro miembronan di fanua ta haña de vez en cuando un cos dushi, no tin 
motibu pa nenga esei na un mucha, cu ta come malo. Tin chens cu e no kier 
esei tampoco. Esei ta su asunto. 

No sugeri na un mucha cu comemento y bira grandi tin di haber cu otro. Bira 
grandi kier meen pa un mucha: bira mas biew, cu tur derecho (Y responsa- 
bilidad) di esei. Come no tin nada di haber cu esei. 

Trata di haya famia y conocirnan asina lew cu nan tampoko no ta duna co- 
mentario riba e comemento. Specialmente tampoko ora cu e mucha pa ex- 
cepcion ta come bon un vez. 

No sea celoso ora cu bo yiu come mehor cerca otro cu na su mes cas. 


palabra: esei só caba por aumenta 
bo asco di come. 

Ningun hende por haci como sifuera 
e tin un gana enorme di come, pues 
ni maske un mucha lo tabata kier di 
verdad mes, elo no por cambia di un 
dia pa otro su actitud di mal come- 
dor. Tambe pa adulto no ta facñ pa 
reacciona diferente di loke nan tin 
custumber, pero nan sikiera por tin 
e intencion. Nan pór dicidi di no pa- 
pia mas riba cuminda, no reprocha 
ni preocupa. Nan por laga nan yiu 
experiencia, no door di loke nan ta 
bisa, pero door di loke nan ta haci, 
cu e mes mag dicidi si e kier tuma 
algu di loke bin riba mesa. 

NO FACIL 

Nos sabi cu lo ta hopi dificil pa ma- 
yornan no duna comenteu*io mas 
riba comemento. Specialmente co- 
mo cu e efekto no ta cu direpente e 
mucha ta bai come cu smaak. 

Asina facil e gana di come no ta bol- 
be back, sigur no ora cu e problema- 
nan a dura ya lunas of añas. Pero 
loke nos ta desea e muchanan ta pa 
nan no haya nan mes den e fastiodo 
cada dia atrobe y cu nan ta ripara cu 
e amor y interes di nan mayornan 
no ta depende di e comemento. ^ 


LUCI BON CU TRAHENAN 
Dl RIVIERA 


pivieps 

Nassaustraat 20 - Tel. 3663 

Na Emanstraat na Playa tin un oficina di Reclassering y Kinderbescher- 
ming, caminda esnan cu haya nan mes den problema cu husticia ta worde 
yudá, specialmente despues cu nan a caba di sinta nan castigu den prison. 
Kiko e trabao di e trahadornan social na Reclassering ta encera exactamen- 
te? Esaki y hopi mas, e hefe di Reclassering Señora Christina van de Berg-de 
Freitas a conta Amistad den un entrevista exclusivo pa nos edicion special di 
Pascu. 

Sra. van de Berg ta un di e promer trahadornan social yiunan di terra, cu 
Aruba a conoce (despues di Clyve Laclé, Joan Coronel y Muñeca Yarzaga- 
ray). Ela caba su estudio na december 1960 na R.K. Sociale Akademie na 
Sittard, Hulanda. Fei april 1961 te awor e ta traha na Reclassering. Christina 
van de Berg ta casá cu Riems van de Berg (Polis) y nan tin tres yiu. 


Amistad: Kiko kier meen Reclasse- 
ring? 

Sra. v.d. Berg: Reclassering ta un 
forma di trabao social cu via influen- 
cia individual (usando e metodo di 
social casework) ta purba di logra 
pa yuda e personanan cu a haya nan 
den problema cu husticia, pa nan 


rehabilita nan mes den e comuni- 
dad, di tal manera cu nan desaroyo 
den e comunidad por continua na 
satisfaccion di e persona mes y di 
henter e comunidad. 

Reclassering ta un trabao social, 
pero tin un nomber special pe, esta 
trabao social forénsico. 


SRA CHRISTINA V.D. BERG 

Esei kier meen trabao social cu ta 
worde haci cu hendenan cu a de- 
mostrá un actitud anti-social. Cu 
esaki nos kier meen cu e personanan 
aki a viola leynan penal y a bini den 
problema cu husticia. 

FUNDACION 

Amistad: Desde ki tempo Reclasse- 
ring ta sisti naAruba? 

Sra v.d. Berg: Segun mi ta com- 
prende Reclassering ta sisti aki na 
Aruba hopi tempo caba. Promer cu 
e fundacion cu actuahnente ta tra- 
hando riba e terreno aki, e stichting 
cu yama Arubaanse Stichting voor 
Reclassering en Kinderbescher- 
ming 1961, tabata tin un otro funda- 
cion cu tabata haci e trabao di Re- 
classering, si mi no ta equivoca des- 
de 1949. 

Pero e fundacion aki a stop cu su 
trabao na 1956 y segun mi a com- 
prende esei a worde pará pasobra 
no tabatin hende adecuado pa haci e 
trabao. Pues di '56 pa '61 no tabata 
sisiti ningun institucion of fundacion 
cu tabata encarga cu e trabao di 
Reclassering, mientras cu toch 
tabata tin un necesidad pa e trabao 
aki. 

E trabao di Reclassering ta fundá 
den ley, den codigo penal den cual 
e.o. ta worde mencionna cu juez por 
duna un hende un castigu condicio- 
nal y pa yudele den su desaroyo so- 
cial, den su adaptacion den e comu- 
nidad, por ponele bao di supervision 
di reclassering pa Reclassering yu- 
dele den su funcionamento social 
back den e comunidad. 

MOTIVA 

Amistad: Kiko kier meen supervi- 
sion di Reclassering? Kiko esei ta 
enserra? 

Sra v.d. Berg: Juez ta stipula un 
tempo di prueba ora e duna un hen- 
de un parti di su castigu condicio- 
nalmente. E tempo di prueba por ta 
dos of tres aña. Durante cu e tempo 
di prueba ta corre, e persona aki 
mester purba di no haye mas den 
problema cu husticia. Si e bolbe 


haye back den problema cu husticia, 
e posibilidad tei tur ora cu nan por 
ehecuta e castigu condicional cu e 
tin pendiente. 

Y e ponemento bao di Reclassering 
ei ta, pa Reclassering yuda e per- 
sona aki den e tempo di prueba pa e 
no hayé back den problema cu husti- 
cia. 

Pues ta bai specialmente pa motiva 
e personanan aki pa pone nan mira 
kiko ta nan mes puntonan debil cu 
nan tini, por si acaso ta esei ta e 
motibu cu nan por a bin haya nan 
den problema cu husticia. 

COOPERA 

Amistad: Con boso ta haci esei, door 
dipapia cu e hendenan ei? 

Sra v.d. Berg: Nos ta papia cu nan 
segun e systema di trabao "social 
casework", esei ta influencia perso- 
nal. Esei ta bai segun e combersa- 
cion personal. 

Naturalmente esei tin efekto sola- 
mente si e persona ta coopera, paso- 
bra e trabao social ta sali for di e 
punto di vista cu semper nos mester 
keda respeta un persona di un hen- 
de y nos mester respeta su derecho, 
cu e mes mester tuma su decision- 
nan. 

Esei nos ta yama cu otro palabra e 



Let the light of peace 

of the nations and 
insure an everlasting 

peoples of the world 

in harmony. 


THE NEWINDIA 
ASSURANCE CO., LTD. 

GENERAL AGENT: CH. H. RAGHUNATH 
Paardenbaaistraat 8 - Tel. 4835-4879 


derecho di autodeterminacion di un 
persona y esei ta inclui cu cada per- 
sona ta carga su mes responsabili- 
dad. 

Amistad: Dia e Reclassering actual 
a lanta na 1961 y cuanto hende tabata 
tin na trabao ? 

Sra v.d. Berg: Tempo cu e fundacion 
aki a lanta tabatin un trahadora so- 
cial ta traha cu nan y un sekretaria. 
Mas o menos despues di un aña y 
mei pa dos aña, nan a tuma un di dos 
trahadora social den servicio, en 
vista cu e trabao tabata creciendo. 
A1 momento nos ta trahando aki cu 
tres trahadora social y un sekreta- 
ria. 

MAS HENDE 

Amistad: Ki tempo señora mes a bin 
traha na Reclassering? 

Sra v.d. Berg: Ami ta esun cu a ini- 
cia e trabao na Reclassering y esei 
tabata dia 1 di april 1961. 

Amistad: E personal cu tin actuab 
mente ta suficiente? 

Sra v.d. Berg: Wel, no, pa nos hiba 
nos trabao conscientemente anto 
mester di mas persona pa traha aki, 
pasobra traha cu hende individual 
ta exigi masha hopi di bo tempo, 
specialmente e personanan cu ta 
bao di supervision di Reclassering. 
Di otro banda hopi di nos tempo ta 
worde tuma door di e tarea di traha 
rapport, di haci un investigacion 
personal pa tribunal, juez of fiscal 
pa informa nan tokante e persona cu 
despues lo bai para dilanti juez pa 
ser sentencia. 

Den nos trabao nos ta sinti cu nos 
mester di mas hende. Pasobra awor 
aki nos tin mucho caso pa atende y 
door di esei nos no por dedika sufici- 
ente tempo na cada caso. 

Amistad: Con boso ta traha un rap- 
port di un hende ? 

Sra v.d. Berg: Nos ta yamé un mi- 
lieurapport of un voorlichtingsrap- 
port, es decir un rapport cu ta bai 
informa juez tokante e persona di e 
acusado. Esei tambe ta stipula den 
codigo penal cu e juez semper mes- 
ter pone su mes na altura di e per- 
sona di e acusado teniendo na consi- 
deracion tur loke ta necesario pro- 
mer cu e bini na duna un sentencia 
apropiá. 

Na nos empleadonan, pensionistanan y nan 
famianan, y na comunidad en general 



Nos speranza ta pa un 
y tur recibi e mas am- 
plio bendicion di e 
temporada aki mas 
feliz di anja, 

Y bon suerte, bon for- 
tuna y bon salud lo ta 
cu boso y boso sernan 
querido durante hen- 
ter 1977 




LAGO OIL AND TRANSPORT 
COMPANY, LTD. 




PREGUNTANAN 

Amistad: E rapport ta bai pues riba 
e ambiente cu e acusado tabata biba 
aden? 

Sra v.d. Berg: Si, den e rapport cu 
nos ta traha pa juez of pa fiscal, cua- 
ter pregunta esencial mester worde 
trata: 

1. Con e bida di e persona aki a de- 
saroya su mes. Esei kier meen cu 
nos mester bai trece padilanti ken 
ta famia di e persona aki, su mama y 
su tata. Con ela lanta na su cas. Ki 
educacion ela haya. Ki enseñanza 
ela haya. 

2. Con e persona aki, confrontando e 
bida cu ela biba aden, a forma su 
personalidad. 

3. Ta posibel cu nos por haci com- 
prendibel pakiko e personalidad aki, 
bibando e bida cu e tabata biba, na e 
momento aki, den e situacion cu e ta 
bibando, a comete e delito aki. Y si 
nos por a splika esei, pakiko? 

4. Ta posibel trece padilanti tal pun- 
tonan concerniente e persona aki, 
pará den e bida cu e tin awor aki, cu 
juez por duna sentencia na promer 


lugar haciendo bon juicio, protehan- 
do nos comunidad, y finahnente du- 
nando e persona un castigu of tuma 
un decision di tal manera cu toch e 
persona aki ta worde ofreci chens pa 
e sigi desaroya su mes como un per- 
sona cu por biba sin cai den e mes 
faltanan dus cu otro palabra: con 


nos ta mira e chens riba rehabilita- 
cion di e persona aki? 

MAS SERIO 

Amistad: Cuanto rapport asina boso 
ta traha pa aña? 

Sra v.d. Berg: Esei ta depende e.o. 

di e cantidad di delito cu worde co- 
meti pa aña. Mayoria parti den e ca- 
sonan mas serio, rapport ta worde 
pidi. Pasobra no ta posibel na cierto 
momento pa traha rapport riba 
delaster un hende cu a comete un 
delito. Dus pa e delitonan mas leve, 
rapport no ta worde pidi. 

Na 1974 por ehempel nos a traha 92 
rapport. E aña aki promer cu aña 
caba, esta na luna di november ya 
caba nos tin 120 rapport trahá. 

DESEO 

Amistad: Ki deseo bo tin riba ter- 
reno di rehabilitacion aki na Aruba? 
Kiko segun bo falta ainda? 

Sra v.d. Berg: Deseo tin hopi, pero 
tin cierto problema cu nos ta worde 
confronta cunele hopi viaha y cu e 
ora ei ta stroba nos, no nos pero nos 
clientenan den nan desaroyo social. 
Na promer lugar hopi viaha nos ta 
worde confronta cu e hecho cu ora 
un persona a worde sentencia of a 
haye den problema cu husticia ta 
hopi dificil pa reemplea e persona 
aki of buska un trabao nobo pa un 
hende asina. 

Especialmente como cu ultimo aña- 
nan continuamente tur caminda ora 
un hende bai solicita pa un trabao, e 
mester yena formulario y den e for- 
mulario ei tur ora ta worde poni e 
pregunta: bo a yega di hayabo den 
problema cu husticia y ta ki sorto di 
problema. 

HAYA SA 

Naturalmente bo ta haya cu ora un 
persona asina mester yena e formu- 
lario asina, ya caba e ta hayé con- 
fundi. Tin viaha bo ta haya cu e no 
ta skirbi cu ela haye den problema 
cu husticia pasobra e ta pensa cu 
toch nan lo no haya sa. 

Peropa un of otro motibu, cu nos no 
sabi di con, hopi viaha toch, aunke 
nan no ta pone esei den nan formu- 
lario, doñonan di trabao ta bin haya 


sa cu e persona aki ta un persona cu 
a haye den problema cu husticia. 

Of ora cu e persona aki a worde em- 
plea caba despues cu e ta trahando 
un par di luna, e ta worde kita for di 
trabao, pasobra e doño di trabao a 
haya sa cu e persona a haye den 
cierto problema cu husticia. 

NO MAG 

Amistad: Kier meen cu si un doño di 
trabao yama polis pa informacion- 
nan tokante un hende, nan no mag 
duné ? 

Sra v.d. Berg: Polis no mag duna 
ningun informacion ora un doño di 
trabao yama, pasobra tur locual 
polis sabi di un persona, esei nan 
sabi ''uit hoofde van hun beroep’". 
Nan tin nan beroepsgeheim, loke ta 
nifika cu nan no mag duna ningun 
informacion. Y nos naturalmente 
nunka lo nos laga nan usa nos pa 
cierto cosnan ei, pasobra nos ta res- 
peta e personanan cu nos ta traha cu 
nan y nos ta trata solamente di yuda 
nan y no di perhudika nan. 


NBSfGUN OFISHI 

Tambe tin problema pa e persona- 
nan hoben entre 16 pa 18 aña pariba 
cu despues di a sinta un castigu, ora 
cu nan aplika aki cerca nos pa nos 
yudanan cu un trabao, cu nos ta 
worde confronta cu e problema cu e 
personanan aki no sabi ningun sorto 
di ofishi. 

Mas parti nan a haya solamente la- 
gere school y e ora ei nos ta sinti e 
falta di posibihdad pa nan por haya 
un training practico riba cierto ter- 
renonan, pa cierto ofishi pa asina 
toch nan por haya un trabao mas 
adecuado. 

Pasobra pa sorto di hendenan asina 
no ta resta ningun otro trabao mas 
sino peon. Y peon tin hopi caba. 
Naturalmente nos tin un vakoplei- 
ding aki na Aruba, pero e cantidad 
cu nan por tuma ta limitá y hopi 
viaha nos hendenan no ta haya 
chens. 

EXPERTO 

Na cierto momento nos ta haya falta 

tambe di mas experto pa yuda nos 
den nos trabao. Hopi viaha bo ta 
hayabo cu personanan cu tin pro- 
blema masha complica, tanto hoben 
como hende adulto. 

Y den casonan asina ei ta preferibel 
cu nos lo tabatin un team caminda 
p.e. nos por papia cu un psycholoog, 
un psychiatro, y talvez ora ta trata 
di hobennan un pedagoog pa asina 
nos por stipula un plan di tratamen- 
to na beneficio di e cliente. 

AYUDO 

Un otro punto ta tambe cu nos tra- 
bao ta worde subsidia door di Go- 
bierno Central, pero e placa cu nos 
ta haya di nan ta solamente pa paga 
personal y gastonan administrativo. 
Pero hopi viaha ora nos trata cu nos 
hendenan, ta resulta cu nan mester 
di un ayudo concreto e momento ei y 
e ^mdanza ei, nos por duna sola- 
mente for di e donacionnan cu nos ta 
haya di comunidad. 

Amistad: Bo kier meen ayudo finan- 
ciero? 

Sra v.d. Berg: Ayudo financiero, 
ayudo social. P.e. un mucha homber 
por haya un trabao, pero e mester di 
su herment na e momento ei. Ela 
caba di sali for di prison, e no tin 
placa pa cumpra herment. 

Of ela haya un trabao pero e promer 
siman ei, e no por paga su transpor- 
tacion of e no tin suficiente paña pa 
e por ta representabel pa e bai bus- 
ka un trabao. 

Y ademas tambe nos ta haya hopi 
viaha hende casá cu tin famia y cu 
no tin trabao, hopi viaha nos ta yuda 
e famia tambe cu yudanza den forma 
di provision pa asina nan por man- 
tene nan famia. Pero tur esei ta cos- 
ta placa y hopi viaha nos no tin pa 
yuda nan. 

PRISON 

Un otro punto tambe cu nos ta haya 
cu mester worde realisa tan pronto 
cu ta posibel (esei ta bai tambe pa 
nos por realisá nos trabao mehor) ta 
ora cu e hendenan aki ta den prison, 
pa duna nan e posibildad pa durante 
cu nan ta serrá, nan haya un ''scho- 
ling” pa ora cu nan sali nan sa algu, 
cu talvez nan por desaroya nan mes 
mas mehor. En coneccion cu esaki 
nos ta ripara cu riba e desaroyo so- 


cial di e hendenan aki den ''huis van 
bewaring'' of strafgevangenis, loke 
ela bira awor tambe, nada no ta 
worde haci. Nos tin un werkplaats 
na prison pero ta un cantidad masha 
limitá di presu por traha ei den, pa- 
sobra e werkplaats ei no ta trahá pa 
tuma un cantidad grandi di persona 
na trabao. 

Loke ami kier meen ta cu un hende 
cu no sa nada ta keda talvez un aña 
ei den, podiser den e aña cu nan tei 
den toch, nan por siña un ofishi ei 
den. 

Toch nan estadia ei den e ora ei no a 
keda en vano. Y tambe manera m'a 
bisa caba mester traha riba nan de- 
saroyo social, cuminsa prepara nan 
riba nan regreso den e comunidad. 

DRECHA 

Amistad: Con bo por realisa esaki? 
Sra v.d. Berg: Normalmente esaki 
por worde realisá door di tuma un 
sociaal ambtenaar es decir un traha- 
dor social cu a haya un enseñanza 
mas apropia riba e tereno aki, pa e 
worde emplea na prison. E ta haya e 
tarea di trata di drecha e funciona- 
mento social di e personanan aki 
preparando nan pa bini back den e 
comunidad. Esei por worde haci 
door di groepsgesprekken, groeps- 
behandeling, y diferente otro forma 
di accion. 


PREVENTIVO 

Amistad: Bo por splica algu di e par- 
ti di Kinderbescherming? 

Sra v.d. Berg: E parti di e trabao di 
kinderbescherming ta curativo y 
preventivo. Nos ta traha preventivo 
ora nos ta ripara cu e desaroyo di un 
mucha ta corre peliger, cu e por bin 
hayele den problema cu husticia y e 
ora ei nos ta entreveni di tal manera 
cu e famia ei por haya un yudanza, 
esta un yudanza en cuanto e educa- 
cion di e mucha door di logra un 
civielrechtelijke ondertoezichtstel- 
ling. 

E ora manera nan ta bisa na hulan- 
des, un gezinsvoogd, un adyudante 
ta worde nombrá door di juez pa 
yuda e mayornan den nan tarea di 
educacion, pasobra hopi viaha por ta 
cu mayornan no por of no sa. 

FEICAS 

Den e mesun sentido ei, por ta ne- 
cesario cu un mucha mester worde 
institucionalisa pa cierto tempo, si a 
resulta cu e situacion ta asina kri- 
tiko cu e no por keda cas na e mo- 
mento ei, cu e mester bai fei cas 
poco tempo pa laga e situacion na 
cas normalisa promer cu e por bin 
back. Esei ta e parti preventivo. 

MESUN FALTA 

E parti curativo ta pues si e hoben- 

nan a haya nan mes caba den pro- 
blema cu husticia, pa nos yudanan 
pa nan no cai den e mesun faltanan. 
Den e parti curativo ei, tambe tin e 
posibilidad pa hobennan worde poni 
den GOG (Gouvernementsopvoe- 
dingsgesticht) cu nos tin na Corsow. 
Pero ei e problema ta cuminsa, cu 
GOG tin cierto criterianan riba cual 
nan ta dicidi ki sorto di muchanan 
nan ta tuma y e criterianan aki en 
corto ta lo sigiente: cu nan no ta tu- 
ma mucha mas biew cu 14 aña. Dus 
e mucha te cu 14 aña por worde tu- 
má aya y si e worde tumá, e por 
keda te cu su 16, 17, 18 aña depende 
di su desaroyo aya den. 

Pero di otro banda tampoco nan no 
ta tuma muchnan cu a resulta cu 
nan tin un coeciente intelectual cu 
ta worde cualifika cu nan no ta cai 
bao e grupo completamente normal. 
Esei ta e muchnan cu nos ta yama 
"debiel” muchanan pues cu tin un 
deficiente den nan inteligencia, no 
un deficiente grave, pero leve. Pero 
toch esei ta forma un estorbo pa nan 
worde tuma na GOG. 

APROPIA 

Y en coneccion cu e muchanan ei, 
nos tin problema cu nos no tin nin- 
gun sorto di ayudo apropia pa nan. 
Ademas nos tini den e categoria ei 
un grupo di mucha homber entre 
edad di 14 te cu 16 aña, pa cual 
mucha hombernan ei, ora nan come- 
te un delito, ley penal ta duna 
masha poco posibilidad, mirando 
dus e hecho cu nan a comete un de- 



**Mester di un trahador social na 
prison pa yuda e presunan prepara 
nan mes pa nan bini back den 
comunidad” 

lito y mester traha pa nan rehabili- 
tacion. 

Eigenlijk e grupo no por worde cas- 
tiga cu un castigu di prison, cu un 
perdemento di nan Kbertad. 

Uniko cos cu por worde haci ta, cu 
nan por haya un squaal, loke nos ta 
yama un 'T^erisping”, y nan mester 
duna e mucha back na su mayornan 
sin ningun clase di otro castigu. 

BOET 

Si nan por duna e mucha un boet, 
pero mayoria parti e no tin ningun 
efekto pasobra ta e mayornan mes 
hopi vez tin cu pagele. 

Di otro banda tin e posibilidad cu e 
hobenan aki por worde poni na dis- 
posicion di Gk)bierno, loke nos ta 
yama t.b.r. ter beschikking van de 
regering. 

Pero ora nan worde pone na dispo- 
sicion di Gk)bierno mester tin un 
lugar pa pone nan y manera m'a 
mencionna caba GK)G NO ta tuma 
mucha mas biew cu 14 aña, dus nan 
por worde pone na disposicion di 
Gobierno, pero no tin lugar pa pone 
nan, pasobra GOG no ta tuma nan. 

FALTA 

Y especiahnente pa e grupo aki, tin 
falta di un regla penal cu por trahá 
favorabel pa nan ora nan comete un 
delito. 

Ta lastima cu nos mester constata 
esei, pero hopi vez e hobennan sá 
esei. Di un of otro manera nan ta 
conta otro cu ora bo tin 14 of 15 aña 
nan no por haci bo nada. 


Ultimamente nos ta lesa den corant 
p.e. e asunto di destruccion di skol- 
nan. Esei ta gewoon 'T)aldadigheid”, 
falta di entrenemento adecuado. 

E ora ei e muchanan ta bin riba idea 
pa haci e cosnan aki. Y nan a haya sa 
cu nan no por worde castiga toch. Y 
hopi di e mucha hombernan aki ta 
mucha homber masha normal pero 
cu falta un cierto bida regular, un 
cierto disciplina. 

Y lo tabata bon si tabatin e posibili- 
dad den ley cu p.e. den e sorto di 
casonan aki e mucha hombernan aki 
lo por a haya un castigu di tres luna 
den un institucion di coreccion, loke 
na Hulanda nan ta yama un tucht- 
schoolstraf. 

DISCIPLINA 

E intencion di un tuchtschoolstraf ta 
(nan no por haye mas cu seis luna) 
cu durante e castigu aki nan ta haya 
un tratamento completo, disciplina 
completo, cu con cu bai bini toch lo 
mester tin un cierto resultado riba 
nan comportacion. Tambe nan ta 
realisa e ora cu no ta asina asina nan 
por haci daño na comunidad, paso- 
bra e ora ei nan ta haci daño na nan 
mes tambe. 

Amistad: Si awor pone un mucha 
t.b.r, y no tin lugar pa pone. Kiko ta 
socede? 

Sra v.d. Berg: Nada. 

ESTORBO 

Amistad: No por manda nan Hulan- 
dap.e.? 

Sra v.d. Berg: Wel, awor aki nos tin 

un hoben di 13 aña cu a worde pone 
na disposicion di Gobierno, pero e 
no por worde institucionalisa na 
GOG pasobra e ta un mucha cu tin 
un estorbo mental grave of psychico 
y GOG caminda e mucha aki a bai pa 
observacion, a duna den su rapport 
di expertonan cu e mucha aki 
mester worde pone den un institu- 
cion caminda e por haya un trata- 
mento especifiko di varios experto. 
Y clase di institutonan asina nos no 
tin aki na Aruba. 


Ministro di husticia a worde aserca 
riba e punto aki pa buska un of otro 
institucion aki of na Hulanda of un- 
da cu ta, caminda e mucha aki por a 
haya e tratamento ei. Y te ainda 
esei no a worde realisá. 

Pero mientras tanto e mayornan di 
e mucha aki a dicidi cu nan no por 
tene e mucha aki na cas mas y mien- 
trastanto e mucha ki ta den huis van 
bewaring wardando riba un resul- 
tado. 

Dus e mucha aki no ta pertenece na 
prison pero e mayornan ta bisa 
awor cu e ta pone na disposicion di 
Gobierno, ta Gobierno mester mira 
kiko e ta haci cuné. 


LEVE 

Amistad: Hopi hende ta haya e cas- 
tigunan cu jueznan na Antillas ta 
duna, ta hopi leve. Mi ta kere cu nan 
lo ta comparele cu Merca y paisnan 
den vecindario. Kiko bo ta haya di 
esei? 

Sra v.d. Berg: Wel esei ta algu 
masha dificil pa mi duna un opinion 

riba dje pasobra naturalmente ta 
jeuz ta e persona cu despues cu ela 
pone su mes na altura di e acto, e 
delito cu e persona a comete y tam- 
be di e persona di e acusado cu ta 
para su dilanti, via e rapport cu 
mayoria parti Reclassering ta traha, 
e ora ta elo mester tuma su decision 
ta ki sentencia e ta kere lo ta mehor 
pa e cierto persona ei. 

T'asina cu hopi viaha verdad pueblo 
ta bisa cu e castigunan ta leve pero 
hopi vez ora cu cierto castigunan 
asina worde duná, juez no ta duna 
nan sin ningun motibu. 

E tin su motibunan pakiko e ta duna 
nan e castigu ei. 

Di otro banda nos ta worde confron- 
ta tambe cu juez ta duna castigunan 
halto tambe y cu den sorto di caso- 
nan ei nos ta di acuerdo y nos por 
racionalisa pakiko ela duna e casti- 
gunan ei. 

FALTA 

Juez ta duna un castigu mirando 
kiko ta mas mehor pa e persona di e 
acusado. Y hopi viaha pueblo no sabi 
kiko a pasa, bao ki circumstancianan 
cierto delito a worde comete y kiko 
por tabata e motibunan pakiko e 
persona aki a yega na comete un 
delito. 

Tin viaha bo ta puntra bo mes, no ta 
comunidad mes ta falta cu nan a 
yega asina lew? Pasobra comunidad 
no a percura pa tin medidanan apro- 
pia pa yuda e hendenan aki, pa pre- 
veni e cosnan aki. Prevencion ta un 
cos masha importante, cu mester 
worde haci y e prevencion ei ta den 
man di Grobierno. 

BON DICABEZ 

Di otro banda ora personanan co- 
mete un crimen bastante pisá hopi 
hende ta puntra nan mes: pero e 
persona aki por ta bon di cabez? 
Semper tin cierto motibunan cu ta 
pone hende yega asina lew pa co- 
mete un delito. Y e motibunan ei ta 
worde strictamente y obhetivamen- 
te mirá door di juez promer cu e 
duna su sentencia. 

Amistad: Con e comunidad diAruba 
ta, compará p,e, cu e paisnan latino 
en coneccion cu tuma un hende cu a 
sali for di prison back? 

Sra v.d. Berg: Wel si nos compará 


Aruba cu e paisnan latino ameri- 
kano, anto nos por bisa cu nos ta 
hopi avansá riba e punto aki. Hopi 
viaha famianan ta accepta back y 
toch nan ta ^mdele pa bai dilanti. Y 
con cu bai bini den su mes ambiente 
di su mes hendenan, e ta worde ac- 
cepta back y esei ta yudele tambe 
pa sigi buska su pasonan den e co- 
munidad, cu toch ela haci daño. 

TAREA 

Esei ta un punto masha importante 
pasobra cada un di nos tin e tarea di 
yuda e hendenan bin back den co- 
munidad pasobra e ta forma parti di 
nos comunidad y si nos yudele anto 
e ora nos ta preveni cu e ta bolbe 
haye den problema atrobe. 

Dus nos ta sali di e idea principal cu 
cada persona humano ta abierto pa 
cambio y e mester haya e chens pa 
buska bon pa su mes. 

Nos ta kere cu tur hende, maske 
kiko cu ela haci tin den dje posibili- 
dadnan positivo riba cual bo por 
traha pa bo por ^oidele bira hende 
den e comunidad back. 

Manera p.e. mi por ilustra esaki cu 
un ehempel cu nunka nos ta give up, 
cu semper nos ta keda cu e filosofia 
cu un dia toch un hende por cambia. 

EHEMPEL 


Mas o menos dos aña pasá nos mes- 



'Tur hende tin 
den dje posibili- 
dadnan positivo 
riba cual bo por 
traha” 

ter a traha un rapport riba un per- 
sona. E persona aki no a haci ningun 
delito grave pero su record tabata 
mustra cu e tabatin un cantidad 
enorme di buracheria publiko. E 
homber aki tabata tin tres pa cuater 
cien condenacion pa buracheria pu- 
bliko. E homber aki ya tabatin 45 
aña, no ta casá y ya den pasado a 
worde trata pa e kita di e bebida y 
esei no a logra y awor aki juez a bol- 
be manda pidi un rapport pa e haya 
sa con nos ta mira e persona aki si 
nos ta mira algo den dje ainda. 

Nos a bolbe papia cu e persona aki y 
nos a mustrele kiko alcohol ta hasi 
cunele. Y di un of otro manera ela 
bin comprende y tabata manera un 
milagro, pero e persona aki volunta- 
riamente a dicidi cu e ta bai tuma un 
tratamento cu e ta bai kita for di e 
alcohol. 

Ela worde hospitalisa, ela worde 
tratá door di un psychiatro, ela wor- 
de embrasa door di AA y ela duna 
su cooperacion completo y nos ta 

Nos mehor 
deseonan pa e 
dianan di 
fiesta na 
henter e 

pueblo diAruba! 

mira cu despues di dos aña e perso- 
na aki cu tur hende a give up como e 
buraché di mas grandi cu tin, a bin 
demostra cu e por hiba na cabo cu 
awor aki e ta dos aña completa- 
mente sober. 

DROGA 

Amistad: Boso sa haya cliente cu 
problema di droga tambe ? 

Sra v.d. Berg: Den sierto sentido 
ultimo añanan nos ta haya nos mes 
confronta cu grupo di hobennan cu a 
bin comete un delito y despues ta 
bin resulta cu nan ta usando droga. 
Pero esei no kier meen cu nan ta 
drogadicto. Toch nan a usa droga y 
e peliger tei cu si nan sigi usele nan 
por bin yega na ser un drogadicto. 
Hopi vez droga a hunga un papel 
den e hecho cu nan a bin haya nan 
den problema cu husticia pasobra 
mayoria parti ta bao di influencia di 
droga nan ta sinti nan tof y nan ta 
kere cu nan por haci cosnan cu nor- 
malmente nan lo no haci y cosnan cu 
no ta permiti pa ley. 

Podiser den e ultimo añanan aki ta 
mas 0 menos dos caso so nos a expe- 
rimenta cu tin di haber verdadera- 
mente cu drogadicto. Un di nan a 
tuma un tratamento na Colombia. 

DESFAVORABEL 

Droga ta un chapiter aparte, pero 
toch ta bon pa nos tene na cuenta cu 
uso di droga ta pa cierto hobennan 
masha desfavorabel. Den sentido cu 


nan no ta drogadicto pero hopi di 
nan tin un personalidad labiel^ un 
personalidad debil pa haya cierto 
fayonan psychico. 

Y tanten cu nan hiba un bida normal 
e fayonan psychico aki ta keda la- 
tentamente, nan no ta bini na cla. 

Pero door di uso di droga e fayonan 
latente ta bin explota y hopi viaha 
bo ta haya cu hobennan cu a usa 
droga ta bira psychotico. Pero esei 
no ta pa via cu nan ta drogadicto 
sino pa via cu e droga a trece un es- 
torbo den nan situacion psychico cu 
ya caba tabata un situacion poco 
labiel. 


FORMA GRUPO 

Amistad: Kiko segun bo mester 
worde haci pa cu e peliger di droga 
den nos comunidad? 

Sra v.d. Berg: Mi ta kere cu ta bon 
pa cuminsa cu un forma di ”groeps- 
bespreking''. Forma grupo di hoben- 
nan y discuti cu nan, juist esunnan 
tambe cu a cuminsa usa droga caba 
y a haya nan den problema cu hus- 
ticia. Mi ta kere den e forma di un 
groepsbehandeling, un terapia 
masha leve di e grupo. Papia cu nan 
pa nan realisa nan mes bon, bira 
mas motiva kiko ta droga, y kiko 
uso di droga por trece pa nan. 

Si bo forma e cierto gruponan aki, 
bo ta haya poco poco cu e gruponan 
aki mes ta bai forma otro gruponan 
nobo. Y asina bo ta haya un 
''sneeuwbaleffect” y bo ta haya cu e 
hobennan aki ta bai influencia otro 
den bon sentido. 

No ta bai dus pa bo forma grupo di 
drogadicto pero bo ta forma grupo- 
nan pa discuti tokante droga. Laga 
nan, tanto esunnan cu a usa droga, 
como esunnan cu nunka a usé, trece 
nan opinionnan dilanti, laga nan 
papia tokante di esei. Ora bo mira 
diferente punto di vista, esei mester 
por tin cierto influencia riba bo. 

INFLUENCIA 

Amistad: Alcoholismo tambe ta un 
problema cu boso ta haya hopi di 

Paz, amor y 
felicidad ta 
nos deseo pa e 
temporada di 
Pascu y henter 
e aña venidero 

FRANK 
AUTO 
PARTS 

STA. CRUZ 124-A 
TEL. 8657 


habercune? 

Sra v.d. Berg: Esei ta un punto cu 
verdaderamente hopi viaha nos tin 
di haber cune, specialmente den ca- 
sonan di adulto cu ta comete un deli- 
to, bao influencia. E problema ta un 
problema masha duro apesar cu 
hopi viaha e hendenan aki ta admiti 
cu e bebida a trece nan den e pro- 
blema ei. 

Na promer instancia ora cu nan ta 
serrá nan ta bisa cu nan ta mira cu 
ta alcohol a trece nan asina lew. Nan 
ta yen di bon intencion pa ora nan 


sali talvez nan tuma un tratamento 
pa nan no bebe mas. 

Pero hopi viaha nos ta ripara cu ora 
nan sali nan ta lubida nan bon inten- 
cionnan y nan ta bolbe pasa man pa 
e alcohol y pesei tambe ta necesario 
pa speciahnente den prison AA 
tambe tene regularmente encuen- 
tronan pa splika kiko ta nan trabao 
y kiko nan por logra pa un persona 
cu a bira victima di alcohol. 

MALESA 

Hopi vez e hendenan aki ta over- 



Merry 
Christmas 
and a 
Very 
happyNew Year 

f^CONTAL 
/ AGENCIES 

KRUISWEG 9 
TEL. 1418 




Bon 

Pascu 

Feliz 

Aña 

Nobo 



J. E. P. 

Cabenda 


Oude Schoolstr. 3 - Tel. 1539 


^Problema di 
alcoholismo ta 
masha duro” 

schat nan mes. Nan ta bisa cu nan 
tin suficiente wilpower pa stop di 
bebe. Y esei ta pasobra te ainda nan 
no ta consiente cu nan ta sufri di un 
malesa. Y hopi viaha esei ta tuma 
hopi tempo promer cu nan yega 
asina lew. Pero promer cu nan yega 
asina lew, nan ta comete den e peri- 
odo ei mas fayo. 

Y ademas tambe bo ta worde con- 
fronta cu personanan cu tin un idea 
fixo en cuanto tratamento di alco- 
hol. 

Nan ta papia cuenta di si nos bai 
tuma tratamento, dokter ta bai 
duna nos angua. Angua ta paralisa 
nos, angua ta mata nos. 

Esei naturalmente ta coi loco y po- 
diser inconscientemente nan ta bus- 
ka un motibu pa nan no haya e tra- 
tamento ei. Y e tratamento ei mes- 
ter worde tuma voluntariamente. E 
persona mester ta consciente cu ela 
tuma un decision pa tuma un trata- 
mento pasobra e ta verdaderamente 
convenci cu bebida no ta pele. 

Dus e tratamente aki nunka por 
worde forza, pasobra si un persona 
bai tuma e tratamento pa please 
hende, e tratamento ta en vano. Pa- 
sobra cu please hende e no ta gana 
nada, e no ta yuda su mes. a 



WERFSTRAAT ORANJESTAD 

E palabra aki, cu ta di suma impor- 
tancia den e vocabulario di beyesa 
femenina, ta encera e descanso cu 
tanto e curpa humano como hende 
su mente ta rekeri pa bo no sintibo 
eksalta o man mara. Pa logra un 
relax absoluto, ta necesario na pro- 
mer lugar sinja hala rosea den un 
forma adecuado. Esaki bo ta logré 
den e siguiente manera: respira pro- 
fundamente (preferible dilanti un 
bentana habri), wanta bo rosea aden 
algun seconde i despues bo ta lage 
bai poko poko i continuo. 


E ejercicionan pa relax e curpa tin 
como obhetivo pone bo musculonan 
stap na stap den tension pa despues 
laga esaki cai poko poko, logrando 
asina un sensacion di liheres i un 
descanso di e curpa completamente. 
Aunke kuizas e por mustrabo 
eksagera, bo mente tin un rol impor- 
tante den e bon resultadonan di un 
relax. Pa medio di esaki bo por logra 
un control di bo mes sistema di ner- 
vio cu ta permitibo a lo largo (no 
hopi despues) relax cada musculo na 
e momento cu bo ta desea, alehando 
bo mes for di desorden, olor o kwal- 
kier cos cu ta strobabo di bo des- 
canso desea. 


Trata prome cu tur cos di pone bo 
mente blanco; na principio é ta mus- 
tra hopi dificil, pero cu un poko di 
praktika bo ta realisa cu no ta di e 
tanto ei. Pa cuminsa cu e relax di bo 
cara, hasi algun masashi lihé cu e 
puntanan di bo dede, rozando ape- 
nas bo cuero, den e direccion di e 
linjanan di bo musculonan. E tipo di 
masashi aki ta contribui pa detene 
lachinan produci pa nervio- o gesto- 
nan di ekpresion. 


Nan ta especialmente efektivo pa e 
personanan cu ta cana cu un rimpel 
grandi ariba nan frente, pa esunnan 
cu tin e cuero entre e dos wenk- 
brauwnan geplooi, dunando nan un 
ekpresion serio i menos aktraktiva. 

Despues di a caba cu e masashi aki, 
bo mester aplica riba bo cara algun 
mascara refreskante, generalmente 
traha a base di ekstracto di yerba o 
tambe a base di fruta. Esaki ta pe- 
netra mesora ya cu e masashinan 
anterior a percura caba pa e cuero 
ricibinan. 


CON BO TA RELAX MUSCULO- 
NANDICARA? 




9ir» 



HOLLANDSE 

SLAGERU 

KERKSTRAAT 7 

Bishita ”TONK ... y lo bo keda 

satisfecho 



May the newborn King bless 
each and everyone at Chistmas 


PANADERIA 
DEL PUEBLO 

GUYABASTR. 4 - TEL. 1915 

Like the Wise Men of old, let us bring our gifts before the 
Holy Child. May the star of that first Christmas night guide 
us all with its holy light to peace on earth. 


ARUBA VALVE AND MACHINE WORKS N.V. 

(Wilfred Ho-Sing-Loy) Balashi 75 - Tel. 1710 

UNBONSONJO: 

PROME PASO PA RELAX 


Con logra un sonjo profundo, tran- 
kilo i alaves suave (relax)? Akinan 
nos ta dunabo 6 punta pa bo tene 
cuenta cuné si bo kier pasa un ano- 
chi "sonjando cu euigebian''; 

1) Abstracto natural: esakinan no 
tin efecto fuerte ni tin contra indi- 
cacion algun p.e. flor di curazon o 
mente. Ademas un banjo cu awa 
lauw (awa tibia) tambe lo contribui 
na un sonjo trankil. 

2) Lectura fasil i agradabel; esaki ta 
logra relax e mente di e molester- o 
problemanan cu bo a haya durante 
dia. 

3) Circulacion di aire fresko den bo 
kamber; trata pa semper cu e aire 
cu ta pasa den bo kamber ta mas 
limpi cu ta posibel, pues e ta fasilita 
e respiracion durante sonjo. 

4) Cuminda liviano: nunca come cu- 
mmáa pisa prome cu bo bai drumi. 
En cambio busca tur cuminda rico 
na vitamina B manera yogurt, le- 
chie, gist di cerbes i e germen di 
maishie. 

5) Cuida bo kostumber di bai drumi: 
trata mas hopi cu ta posibel di 
drumi 8 ora i semper den un horario 
regular. 

6) Drumi den un posicion bon: esaki 
bo ta logra cu un cama duro i prefe- 
rible sin cushinchi. 

Tumando e consehonan chikito aki 
na consideracion bo ta ripara cu den 
un tempo relativamente kortiko bo 
ekspresion, bo karakter, ta cambia i 
ta hasibo un mujer trankil i cu bon 
dominio. Tur esaki i mucho mas lo 
bo ricibi como contesta si bo tuma e 
descanso aki como un rutina diario 
cu tin mester solamente pasenshi i 
un poko di dedicacion. 


PA BO RELAX BO CARA? 

Masha importante ta cu a traves di 
e relax aki (en especial esun pa cara) 
bo ta logra di preveni i evita puishi. 
Despues, pa medio di e descanso cu 
bo ta ricibi di e relax, bo ta reforsa 
bo bista. I e di tres punta; e ta duna 
e cara un ekspresion descansa i ju- 
venil, evitando asina un cuero hopi 
seko i kibra, hopi comun entre mu- 
jernan nervioso. • 


Americana Aruba#^^Hotel & Casino 


BANQUETS: 


RESTAURANTS: 


NIGHTCLUB: 


CASINO: 


Largest banquet facilities on Aruba,.including six spacious 
banquet rooms, varied banquet and cocktail menues tailor-made 
to meet your individual needs. Contact our Sales Staff for 
information 

Our exclusive Stellaris Supper Club, offering famous international 
top shows and orchestra, and superb international cuisine. 

Dining nightly from 7:00 to 11:00 p.m., except Monday when we 
feature our famous Barbeque on the Terrace with steelband and 
limbo show. For your informal dining pleasure, try the Villa 
Fiorita Restaurant or the Las Mananitas Steakhouse. Our menu 
offers you a wide variety to tempt your taste buds. 

The night spot in Aruba: relaxing, intimate and exclusive Le 
Club Lounge, offering a breathtaking view of the Caribbean while 
listening to our international top entertainment. Open daily from 
4:00 p.m. to 3:00 a.m. 

Our Deluxe Casino offering Black Jack, Crabgame, Roulette, 
Baccarat and Slot Machines, with international atmosphere. 

Opens at 1:00 p.m. for the slot machines and at 9:00 for all 
game tables. Jacket required. 



QU 

ECORANTPA TUR DIA 



E corant cu diariamente ta ofrecebo: 


Yama 4333 
y abona 
awe mes riba 


• ACTUALIDAD DI TUR ISLA ANTILLANO 

• NOTICIA MAS IMPORTANTE MUNDIAL 

• DEPORTE LOKAL E INTERNACIONAL 

• COMENTARIONAN 

• ENTREVISTA Y REPORTAHE 

• PROGRAMA DI RADIO Y TELEVISION 


AMIGOE DIARUBA 



u 


I 


Tur Diahuebs anochi di 8.15 pa 11.00 
DISCORAMA via Radio Hoyer I 

Tur Diasabra nochi di 9’or pa 12’or 
SAFE-DRIVING via Radio Hoyer I 

Tur anochi di 8.30 pa ll’orç 
SAFE-DRIVING via Voz di Aruba 

Tur Diadomingo anochi di 7’or pa lO’or 
DISCOMUNDIAL via Voz di Aruba 

Tur esakinan y hopi mas presenta y produci pa 

Addison 
Proarams Ca 


CORSOW, tel. 44287 


ARUBA, tel. 8071 

LEXINGTON — Na braza di su comprometido, e ex-ministro meri- 
kano di marina John Warner, e actora Eiisabeth Taylor ta bisti aki 
un petchi di un di e cadetenan durante un bishita di e pareha na e 
instituto di marina na Lexington. Na e ocacion aki Eiisabeth a conta 
cu elo haci su carera di pelicula secundario na e matrimonio, pa cuai 
un fecha no a ser stipula ainda. 



E presidente electo di Estados Unidos, despues 
cu ela gana e bataya contra e presidente 
republikano Gerald Ford. 



LONDRES — Miss Jamaica Cindy Breakspeare 
di 22 aña a ser eligi como Miss World 1976. 
Number dos y tres a bira respectivamente 
Miss Australia y Miss Goeam. 



E conocido cantante Harry Belafonte a ser 
capta pa un fotografo durante un conferencia 
di prensa na Amsterdam. E cantante a presenta 
un anochi den teatro Carré na e capital Huiandes. 


MUNCHEN — Ningun hende a ser herida ora cu e tanki aleman aki di 64 
tonelada a machica e Volkswagen. Esaki no tabata un milager, pero un 
demonstracion di loke por pasa ora un tanki participa na e trafico normal. 


AMMAN — Un terrorista morto ta ser carga for di e hotel luhoso Inter- 
continental na Amman. Hunto cu tres camrada, cu tambe a worde matá, 
eia ocupa e edificio. Commandonan di Jordania a logra despues di un 
invasion den e edificio pa gana e hotel back di e terroristanan. Durante 
e accion aki tabatin mas o menos 500 huesped den e hotel. 

MADRID — Premier Adolfo Suarez di Spaña ta aplaudi despues cu 
"cortes", e parlamento spaño, a accepta e plannan di reformacion cu 245 
voto na fabor di 59 contra. E pian lo ser someti awor na un referendum, 
cu mester tuma lugar fin di '76. 



Ken kier lucha cu e beer? Despues di a tuma un curashi un iuchador a 
drenta arena contra e beer Jogy di 12 aña. E homber a perde e iucha 
contra di e beer, cu te ainda a gana di tur hende cu a durf bringa cuné. 



LONDRES — E heredera di e compania Playboy, Christy Hefner di 23 
aña, cual compania a cuminsa na 1953 cu edicion di e revista Playboy y 
di cual e valor al momento ta ser calcula na por lo menos 200 miyon 
dollar, ta sintá aki mei mei di cuater "Bunnies" durante un bishita recien 
na e Club di Playboy na Londres. 



Den un accidente di trein na Hulanda entre Goes y 's Heerarendskerke 
siete hende a perde nan bida y probablemente siete otro a ser herida. 

E potret ta mustra e destruccion despues cu e trein procedente di Goes 
a hayé riba un rail robez y a dal den un trein di carga. 


Un bus cu 60 mucha di skol na Alemania den edad di 11 pa 19 aña a 
baha for di caminda y a bolter. Por lo menos 44 mucha a ser herida, 
di cual cuater seriamente. 


PLAINS - E ministro di asuntonan exterior di Estados Unidos Henry 
Kissinger, kende su politika a ser ataka fuertemente door di e presidente 
electo Jimmy Carter, tabata tin su promer combersacion cu e futuro 
presidente merikano na Plains, Georgia. Esaki tabata nan promer encuentro 
desde dos aña. 

Si bo ta traha, renobá of drecha 
kwalkier edifisio: mira prome na e 
firma ku tin e surtido di mas grandi: 
BOUWMAATSCHAPPIJ ARUBA n.v. 



bma 


BOUWMAATSCHAPPIJ 
ARUBA N.V. 

Druivenstraat 10 - Dakota 
Tel. 1275 


Algemene Bank 
Nederland N.V. 



Aruba Branch 


Esti«lla 

Grocery 

STA. CRUZ 250 - TEL. 8420 

Estrella Grocery seif service ta situa 
den curazon di Santa Cruz i tin un 
servicio esplendido. 

Estrella Grocery ta hygieniko i com- 
pletamente airecondiciona ku 
servicio rapido. Tur cliente di 
Estrella Grocery, ta clientenan feliz 
di por tin comestiblenan di kalidad i 
di markanan mundialmente konoci. 
Bira nos cliente i bo tambe ta un 
cliente feUz. 



CARTANAN 

Desengaño 

Respetable editor, 

Permitimi un espacio den bo revista tan lesa 
pa mi por scirbi algo. Poco dia mas nos ta 
hanja otro pascu y aña nobo. Pa hopi tin ale- 
gria, pero pami ta un tristeza grandi. 

Semper den e dianan aki cu bo ta corda tur 
loke a pasa y hopi biaha ta tempo cu bo ta 
recorda loke a pasa den aña. 

Mi ta un homber casá cu 2 joei. Nos tabata 
biba bon cu otro sin problema den nada. Cu 
esaki mi kier meen nada nada. Tur caminda 
nos ta sali hunto. Semper mi tabata tin e 
impresion cu e ta stima mi, mescos cu ami 
pe. 

Pesei mi ta bisa cu ta net e dianan aki cu mi 
ta sinti mi tristo pasobra den e temponan 
aki, ta temporada di mas dushi pa nos dos. E 
tabata un mujer cu ta gusta zorg pa cas y 
crea ambiente. E ta spaar henter aña pe 
cumpra su cosnan na smaak na fin di aña. 

Aña pasá cuminsando e aña aki nos a pasa 
pascu y aña nobo de lo mehor, sin cu mi a 
nota ningun problema. Ta net den tempo di 
carnaval na un manera friu sin sentimento, 
cu ela bisa mi cu e kier divorcia y cu e ta bai 
laga mi pa semper. 

Mi dñanti ela piki tur su panjanan, subi su 
auto cu mi dos joeinan y lagami. Ela bisa mi 
cu ela stima un otro homber y e tin casi un 
aña cune y cu e no kier tin nada di hasi cumi. 

Na un manera friu sin siquiera laga mi sintie 
padilanti ela bandonami. Nan ta bisa cu hom- 
ber no ta Uora, pero ami si a Uora te cu awe, 
y mi ta kere cu cualquier homber lo hasi 
mescos. Ora bo ta fout mes, bo ta hanja 
duele, corda ora bo ta hanja un sla inocente- 
mente. 

Mi a dune su divorcio, pasobra door cu mi ta 
stime mes, mi kier sigui wak e feUz. Awor mi 
ta tende cu e ta hanja mal trato y cu e ta 
desea di bolbe bek, pero ta dificil pami. Mi ta 
trahando tur moda di hanja overplaatsing cu 
kizas lo juda mi. Mi ta kere cu esaki ta e 
pascu i aña nobo di mas infeliz cu mi lo pasa. 
Masha danki pa a duna mi e oportunidad 
p’ami por a deshoga mi mes. 

Un homber soUtario 

RED.: Ta bon pa esnan casá tene bon cuen- 
ta, cu na cualquier momento bo por spera 
cualquier desengaño. 


Nengue 

Respetable Señor, 

Mi ta desea di hanja un espacio p’ami por 
trece mi problema padUanti. Mi ta lin mucha 
mujer di 26 aña y tempo cu mi tabata tin 23 
aña mi a haya un joei, door di mal cabes. 
Esun cu ta tata di mi joei ta e homber cu mas 
mi ta stima den mundo y e tempo ei mi no 


tabata tin duele di a entregami na djé te cu 
mi joeia nace. 

Promer cu ela nace ela priminti mi cu elo 
casa cumi asina cu e joei bin na mundo. Pero 
algun tempo promer cu e joei a nace ela cu- 
minsa aleha y hasta bai cas di otro mucha 
mujer. Mi tabata sufri hopi, net den e tempo 
cu mi tabatin mester di apoyo y corahe pa 
nacemento di mi joei. 

Tempo cu mi joei a nace ni wak ela bin wak’é 
y hasta ela nengué pa miedo di e otro mucha 
mujer. Mi a sufri hopi, pero mi mes a traha 
pa crié. Despues mi a tende cu e mucha mu- 
jer a lague cu otro y cu ela kibra cune. Mi 
mes a cuminsa lubide y enberdad mi a hanja 
rabia riba dje. 

Mi joei a crece y manera semper nan sa bisa 
cu ta net joei di afor ta sali pinto su tata, asi- 
na mi joei ta tambe, pinto su tata. 

Awor via mi amiga e ta purba di bin den con- 
tacto cumi. Mi no ta hasi caso, pero a Uega 
asina leeuw cu e mes ta llama na telefoon y 
ta awor numa cu ela cuminsa busca drechi di 
su joei y e ta exigi pe wake. 

Awor mi mama tambe ta forsa mi, bisando 
mi cu mi ta keda soltera, cu ningun homber 
ta casa cu un mama di joei, etc. Pero señor 
mi no ta sinti pa haci bon cune, pasobra ja- 
mas mi por lubida loke ela haci cumi. 

Un mama soltera 


Querida amiga, 

Mi ta comprende bo pena i mi sa den ki dolor 
bo ta pasa aden, pero mi ta contento cu bo ta 
fuerte i cu bo por a soporta e sla duro. Keda 
mes fuerte, no laga ningun persona influen- 
cia bo, pero bo sentimiento mester bisa bo si 
bo lo hasi bon of no. 

Si bo ta sinti cu ta dificU lubida e dolor gran- 
di, anto mihor nunca bo pordone. Kizas lo bo 
haya un bon hende casa cu bo. Nunca nenga 
bo yui si, cu é ta su tata. 

Aviso 

Respetable Director, 

Na promer lugar pabien cu e promer lustro y 
danki pa e espacio. Pa medio di es carta aki 
mi ta desea di avisa mi amiga algo encuanto 
di su esposo; ”Mi sa cu bo ta lesa REVISTA 
AMISTAD tur luna. Mi amiga bo ta stima bo 

casa y bo ta sali tur dia cune den boso auto 
Japones blanco, pero e ta corta bo orea. Pa 
bo ta sigur cu ta pa bo mi ta scirbi esaki, mi 
kier bisa bo cu bo ta biba den un cas blauw 
cu boog su dilanti, den campo. Mi tin duele 
pabo i ta dificU p'ami bisa bo personalmente. 
E mucha mujer ta di bo mes districto. Dan- 
ki.” 

F. K. 

Mi amiga, 

Mi a publica e carta, apesar cu mi no tin cos- 
tumber di publica semejante cartanan, pero 
pa mi mustra bo ”cu bó no ta un amiga cu 
bale la pena'*, sino bo mes ta yega serca i 
bise personalmente. Ora bo ta trata un ami- 
ga/o bo mester demostre tur confiansa y 
trata di curason. Di otro banda si bo ta haya 
cu bo amiga mes no ta preocupa ta combe- 
nibo keda keto. 

Sintimi 

Respetable director, 

Atrobe nos ta para dilanti fiestanan di pascu 
y aña nobo. P’ami ta net 5 aña cu mi joei 
homber a bin duna mi bon pascu y bon aña 
pa despues rabia cumi inocentemente y no 
bin nunca mas. Como mama mi curazon ta 
sufri y mi ta kere cu pa cualquier otro mama 
tambe ta mes duro di mira con bo propio joei 
ta desprecia bo. 


Tur cos a bin señor, pasobra cu ela pidi mi fie 
300 florin y berdad mi no tabata tin. Pero su 
esposa a cuminsa zundra y acusa mi cu mi a 
come tur placa di mi defunto esposo. es decir 
tata di mi joei. 

E cos a sintimi pasobra mi a pasa hopi tra- 
bow y berdad mi no tin placa, pero mi mes- 
ter traha duro pa sostene mi mes, despues di 
morto di mi esposo. Despues ela bin exigi 
parti di cas etc., cos cu mi no tin, ta un cas 
bieuw mi a keda cune. 

Mi señor mi ta biba tristo bow e pensamento 
aki, especialmente cu e ta mi unico joei hom- 
ber. Mi ta convenci cu e mes tin duele, pero 
cu ta su esposa ta kite. Masha danki mi 
señor. 

Un mama tristo 

Mi señora, 

Mi ta comprende bo tristesa i tambe door di 
e carta aki so mi ta comprende i sinti bo de- 
seo pa ta den paz cu bo mes i bo yui. Un per- 
sona cu mester kita amor o atencion di un 
yui pa cu su mama ta un persona malo i sin 
pensamento o amor humano. 

Bo mayornan ta esun cu mas bo mester 
stima i aprecia den mundo i ta door di esaki 
bo ta sinja stima otronan tambe. 

Den tempo di fiesta di fin di aña nos tur mes- 
ter pordona otro. Un stranjo mes bo ta sinti 
su falta laga awor pa mes un famia, corda pa 
bo mama. 


Decente 

Respetable director, 

Mi ta un mucha homber di 21 aña y mi tin 3 
aña caba ta papia cu un mucha mujer. Den 
principio tur mi famia tabata kier e o hasta 
mi por bisa aprecie. Riba un dia mi mama a 
cuminsa zundra y ofende den tur sentido. Mi 
mes a keda spanta, ora ela bisa mi pa mi no 
kere e sushi ei, es decir mi mucha mujer. 

E cos a duel mi hopi. Despues mi ruman 
mujer a conta mi cu nan a conta mi mama cu 
mi mucha mujer tabata tin mucha homber pa 
casa cune i cu hasta ela Uega di benta joei 
afor. Mi conoce mi mucha mujer y mi sa cu e 
no t’asina, pero un mucha mujer decente i 
drechi. Awor cu mi mama a hanja sa cu no ta 
berdad y cu e kier papia cune bek, awor ta 
mi mucha mujer no kier asina mas. Awor tur 
dia mi mama ta Uora y ta pidi mi pa mi papia 
cu mi mucha mujer. Kiko mi hasi?? 

B. F. 

Mi amigo, 

Apesar cu bo mama tin falta, pasobra cu pro- 
mer bo insulta un hende bo mester informa 
bon promer, tog bo mester convence bo mu- 
cha mujer cu bo mama tin duele i cu ta su 
deber pa pordone. 

Nos mester sinja pordona otro. Hiba bo ma- 
ma personahnente serca dje i lague papia 
cune i asina por tin mihor resultado. ^ 

#■ imtmg and unusual rings of gold 
ánd hand-carved crystal Fascinat- 
ing combinations of gold and tiger 
eye, gold and onyx, gold and 
diamonds, Avant-garde, yet contem- 
porary. Striking, yet tasteful. Highly 
creative, as you would expect, yet 
priced helow your expectations ... 
beginning at $200. 

This new coll^tion is only one 
reason to visit KAN when youYe in the 
Dutch Caribbean. KAN carries a fulf 
array of classically styled rings, 
novelty and sports watches, pfus the 
compfete line of Rolex watches. 

What's more, we offer digital 
puartz watches at lower prices than 
the U.S.—in stock—in enough 
quantity to meet the demand. 

Visit KAN at six locations on Aruba 
including boutiques in the Holiday 
Inn, Aruba-Sheraton and Americana 
hotels. Also, on Curacao and St. 
Maarten! 

KAN has been a trusted name 
world-wide since 1918. 

For a free, colorful brochure de- 
scribing the treasures you'll find at 
KAN, plus a handy dollar/Antillean 
florins conversion chart, stop in. 

Amerfcan Express and other 
major credit cards honored. 


The jewelers from Holland 
in the Caribbean 

ARUBA • CURACAO • ST. MAARTEN 


^weleis 


Represented in the U.S.A. bv; 

BENKIN JEWELRY, INC. 

702 Madison Avenue, N.Y., N.Y. 



Let peace ring out for all this 
holiday season and bring the 
true joy of Christmas to you and 


your loved ones. 



SUPERIOR 
TOBACCO N.V. 

L. G. SMITH BOULEVARD 120 
ORANJESTAD - ARUBA 

















